
· [bookmark: _Toc807388748][bookmark: _Toc175740432][bookmark: _Toc175741895][bookmark: _Toc175741950][bookmark: _Toc188357429]Palveluntuottajan nimi: Hoivatie Oy
· Y-tunnus ja SOTERI-rekisteröintinumero: 3160743-8 ja 1.2.246.10.31607438.10.9
· Yhteystiedot: Kauppurienkatu 8 A, 4. krs., 90100 OULU
[bookmark: _Toc228838779]Palveluyksikön perustiedot
· [bookmark: _Toc2062388625][bookmark: _Toc175740433][bookmark: _Toc175741896][bookmark: _Toc175741951][bookmark: _Toc188357430]Palveluyksikön nimi: VillaKapteeni
· Yhteystiedot: Jalustinkatu 6, 20880 Turku
· Palveluyksikön vastuuhenkilön nimi ja yhteystiedot: Hennaliisa Suomi, p. 0504352046, hennaliisa.suomi@hoivatie.fi
· Asiakasmäärä: 10 asiakaspaikkaa
[bookmark: _Toc228838780]Palvelut, toiminta-ajatus ja toimintaperiaatteet
VillaKapteenin tuetussa asumisessa asiakkaita tuetaan selviytymään arjesta mahdollisimman itsenäisesti. Tavoitteena on myös tukea heitä tarvittaessa opiskeluun ja työelämään sijoittumisessa, ohjata asiakkaita mielekkäiden vapaa-ajan harrastusten löytämisessä ja ylläpitämisessä sekä tarjota mahdollisuus sosiaalisten taitojen harjaannuttamiseen. Asiakkaiden saama ohjauspalvelu toteutuu pääsääntöisesti asiakkaan omassa kodissaan. 
Tuetun asumisen palvelut ovat tarkoitettu henkilöille, jotka eivät tarvitse ympärivuorokautista apua, mutta joilla on neuropsykiatrisia diagnooseja, ovat jälkihuollon asiakkaita, mielenterveyskuntoutujia tai lievästi kehitysvammaisia. Tuetun asumispalvelun asiakkaat asuvat vuokraamissaan asunnoissa VillaKapteenin läheisyydessä, Uittamolla tai läheisillä asuinalueilla. Asiakkaiden saama ohjauspalvelu toteutuu pääsääntöisesti asiakkaan omassa kodissa. Asiakkaiden tarpeiden mukainen ohjauspalvelu voi olla myös yhteistä asiointia lähiympäristössä tai tarvittaessa toimistotiloissa, jossa voi olla helpompaa hoitaa yhdessä esimerkiksi Kelan tukiin liittyviä asioita. Palvelua voidaan toteuttaa tietyiltä osin myös etäpalveluna, jota voi olla esimerkiksi lääkkeen ottoon liittyvä muistutussoitto tai -viesti.
Tarjoamme palveluita kaikille hyvinvointialueille. Tällä hetkellä asiakkaamme ovat Varsinais-Suomen hyvinvointialueelta.
Toiminta-ajatuksemme perustuu toimialaa koskevaan lainsäädäntöön. Keskeiset palveluamme ohjaavat lait ovat sosiaalihuoltolaki, laki sosiaalihuollon asiakkaan asemasta ja oikeuksista sekä erityislakeina vammaispalvelulaki sekä laki kehitysvammaisten erityishuollosta, mielenterveys- ja päihdehuoltolaki.
Hoivatien toimintaperiaatteet eli Hoivatien tapa toimia
• Hoivatien tehtävänä on tuottaa vaikuttavia sosiaalipalveluita voimassa olevaa lainsäädäntöä ja viranomaismääräyksiä noudattaen.
• Ymmärrämme asiakkaidemme odotukset, tarpeet ja vaatimukset ja täytämme ne tuottamalla asiakkaille vaikuttavia palveluita.
• Hyvinvoiva, motivoitunut, muutoskyvykäs ja ammattitaitoinen henkilöstö on Hoivatien toiminnan perusedellytys. Rakennamme erinomaista työntekijäkokemusta positiivisella johtamisella, dialogisuudella ja osaamisen kehittämisellä. Jokainen työntekijämme on tietoinen vastuustaan ja toimintansa tavoitteista sekä vastaa oman työnsä laadusta ja ammattitaitonsa kehittämisestä.
• Hoivatien johto on sitoutunut toiminnan jatkuvaan parantamiseen. Mittaamme toimintamme laatua, vaikutuksia, asiakastyytyväisyyttä ja henkilöstötyytyväisyyttä. Tulosten perusteella luomme toimenpiteet toiminnan kehittämiseksi ja seuraamme niiden vaikuttavuutta.
• Toimintamme on Hoivatien arvojen mukaista ja ekologisesti, sosiaalisesti ja taloudellisesti vastuullista. Edellytämme vastuullisuutta myös toimittajilta ja yhteistyökumppaneiltamme.

[bookmark: _Toc175740434][bookmark: _Toc175741897][bookmark: _Toc175741952][bookmark: _Toc188357432][bookmark: _Toc228838781]Omavalvontasuunnitelman laatiminen ja julkaiseminen sekä vastuunjako 
VillaKapteenin tuetun asumisen omavalvontasuunnitelma on osa Hoivatie Oy:n omavalvontaohjelmaa. Omavalvontasuunnitelma ja omavalvontaohjelma kattavat sekä itsetuotetut että alihankkijoilta hankitut palvelut. Hoivatien omavalvontaohjelman seurantaan perustuvat havainnot käsitellään johtoryhmässä kolme kertaa vuodessa tammikuussa, toukokuussa ja lokakuussa. Omavalvontaohjelma julkaistaan Hoivatien verkkosivulla kohdassa Laatu ja vastuullisuus.
Omavalvontasuunnitelma laaditaan yhteistyössä henkilökunnan kanssa. Palveluvastaava huolehtii, että henkilökunnalla on mahdollisuus tuoda omat ajatukset ja näkemykset esille.
Omavalvontasuunnitelman laatimisessa otetaan huomioon myös saadut asiakaspalautteet asiakkailta, heidän omaisiltaan ja yhteystyökumppaneilta.
Omavalvontasuunnitelman laatimisesta, toteutumisen seurannasta, päivittämisestä, julkaisemisesta ja hyväksynnästä vastaa yksikön palveluvastaava Hennaliisa Suomi, hennaliisa.suomi@hoivatie.fi, 0504352046. Palvelujohtaja Tiina Lotvonen vastaa omavalvonnan kokonaisuudesta. Hoivatiellä on organisaatio- ja liiketoimintakohtaisesti sovittu omavalvonnan toimintatavat ja palvelujohtaja käy palveluvastaavan kanssa omavalvonnan toteutumista läpi kvartaalikeskusteluissa.
VillaKapteenin palveluvastaava vastaa siitä, että puitesopimuksen tai asiakaskohtaisen sopimuksen mukainen palvelusisältö toteutuu arjessa ja henkilökunta tuntee sopimuksen vaatimukset. Sopimukset on tallennettua sopimuksenhallintajärjestelmässä, johon esihenkilöillä on pääsy. Palveluvastaava varmistaa, että yksikön työntekijöillä on määritellyt tehtävänkuvat ja selkeät vastuualueet; tehtävänkuvien ajantasaisuus varmistetaan vuosittaisissa kehityskeskusteluissa. VillaKapteenissa on systemaattinen viikkotiimikäytäntö. Palveluvastaava vetää viikkotiimin ja hänen ollessa estyneenä vetovastuun ottaa aamuvuoron vuorovastaava. Viikkotiimissä käsitellään palvelun tuottamiseen liittyviä arjen asioita kuten havaittuja poikkeamia, asiakkaan tavoitteisiin ja elämään liittyviä tärkeitä asioita, Hoivatien ajankohtaisia, tiedotettavia asioita ja työyhteisön työhyvinvointiin liittyviä asioita. Viikkotiimin esityslistat avataan IMS-laatujärjestelmään hyvissä ajoin ja työntekijöillä on mahdollisuus viedä esityslistalle asioita, joita on tarve työyhteisön kesken käsitellä. Viikkotiimin jälkeen työntekijöillä, jotka eivät kokouksessa olleet paikalla, on velvollisuus käydä lukemassa pöytäkirja ja kuitata se luetuksi. Näin varmistetaan tiedonkulku.
Palveluvastaava osallistuu säännöllisesti vammaispalvelujen johtoryhmän palavereihin, mikä tukee sitä, että toiminta eri toimintayksiköiden välillä on tasalaatuista. Uudet ohjeistukset käydään läpi ohjaajien kanssa viikkotiimeissä ja näin ne pyritään saamaan osaksi yksikön käytänteitä mahdollisimman pian.
Omavalvontasuunnitelman päivityksen jälkeen henkilöstöllä on velvollisuus lukea dokumentti. Omavalvontasuunnitelma julkaistaan Hoivatien nettisivuilla ja se on tulostettuna yksikön ilmoitustaululla, palveluvastaavan työhuoneessa. Omavalvontasuunnitelmaa päivitetään vähintään kerran vuodessa ja aina, kun toiminnassa tapahtuu muutoksia, ja palveluvastaava tiedottaa henkilöstöä muutoksista. Palveluvastaava täyttää omavalvonnan seurantaraportin kolme kertaa vuodessa ja tässä yhteydessä julkaistaan suunnitelmasta viivytyksettä ajantasainen versio verkkosivuilla ja yksikössä. Omavalvontasuunnitelman aikaisemmat versiot säilyvät sähköisessä muodossa IMS-laatujärjestelmässä.
Omavalvontasuunnitelma on osa työntekijän perehdytystä ja myös sijaisia kehotetaan tutustumaan siihen. Näin taataan se, että kaikki työntekijät ovat tietoisia toimintatavoistamme, arvoistamme, työkulttuuristamme ja meitä velvoittavista asioista.
Omavalvonnan toteutumista tuetaan myös tiedolla johtamisen tavoin. Esihenkilö on kouluttautunut positiivisen johtamisen taitoihin, henkilöstöä tuetaan säännöllisellä työnohjauksella ja suunnitelmallisilla täydennyskoulutuksilla.

Asiakkaan pääsy palveluihin
VillaKapteeni ilmoittaa vapaana olevista asiakaspaikoista Socfinder-sivustolla, josta hyvinvointialueet voivat löytää tarjottavat palvelut ja vapaat asiakaspaikat. Lisäksi ilmoitamme avoimista asiakaspaikoista sähköpostitse niille yhteistyöhyvinvointialueille, jotka eivät vielä Socfinderia käytä. 
Hyvinvointialueen sosiaalityöntekijä on yhteydessä palveluvastaavaan, kun tarve palvelulle on ja yhdessä selvitämme tarjotun asiakkaan tarpeet ja soveltuvuuden tarjolla olevaan palveluun. Jos vapaa paikka löytyy, ja sen katsotaan olevan asiakkaalle soveltuva, sovitaan tutustumiskäynti yksikköön. Mikäli asiakas on palvelusta kiinnostunut ja asiakkaalla on asunto, sovitaan palvelusuunnitelmapalaveri, jossa moniammatillisesti, yhdessä asiakkaan ja hänen läheisensä kanssa, sovitaan palvelusta ja tavoitteista.
Omavalvonnan riskienhallinnan toteutumisen ostopalvelu- ja alihankintatilanteissa 
Hoivatiellä on laadittu toimittajahallintaa koskeva suunnitelma. Ostopalvelutuottajilla ja alihankkijoilla on sopimuksen vastuuhenkilö, joka huolehtii säännöllisestä yhteistyöstä toimittajan kanssa. Vastuuhenkilö seuraa yhteistyön laatua ja toteutumista säännöllisissä palavereissa 2–6 kertaa vuodessa. Vastuuhenkilö dokumentoi seurannan IMS-toimintajärjestelmään toimittajakohtaisesti esimerkiksi palaverimuistioina. Seurannan tulosten mukaan tehdään tarvittaessa korjaavia toimenpiteitä toimittajasuhteen parantamiseksi. Yksikön työntekijät seuraavat arjessa alihankkijan toimintaa ja kirjaavat havaitut laatupoikkeamat IMS-toimintajärjestelmään. Poikkeamien avulla sopimuksen vastuuhenkilö organisoi tarvittaessa korjaavat toimenpiteet toimittajasuhteen parantamiseksi.

Villakapteenin tuetun asumisen palvelua ja asiakkaiden hoitoon pääsyä koskevien riskien tunnistaminen ja hallinta
	Tunnistettu riski
	Ehkäisy- ja hallintatoimet
	Vastuuhenkilö

	Hyvinvointialueet (Hva) eivät osta palvelua
	Kilpailutuksiin osallistuminen, palveluiden mainostaminen Hva:lle, Socfinder-sivuston ajantasaisuus
	Palvelujohtaja ja palveluvastaava

	Tarjottu palvelu ei vastaakaan asiakkaan tarpeita
	Kattava etukäteisselvitys asiakkaan tarpeista, kattavan palvelusuunnitelman laatiminen, säännöllinen palveluiden toteuttamissuunnitelman arviointi ja päivitys
	Palveluvastaava ja omaohjaajat

	Asiakkaan sosiaalityöntekijä on huonosti tavoitettavissa
	Yhteydenottopyynnön jättäminen, sosiaalityöntekijän tavoitteleminen sähköpostitse
	Palveluvastaava vastaa pääsääntöisesti yhteydenpidosta asiakkaan sosiaalityöntekijän kanssa. Akuuteissa tilanteissa myös vuorovastaava/omaohjaaja ovat tarvittaessa yhteydessä sosiaalityöntekijään

[bookmark: _Toc175741956][bookmark: _Toc228838785][bookmark: _Toc978757974]Monialainen yhteistyö ja palvelun koordinointi
Hoivatiellä on Turussa lastensuojelun erityisyksikkö, jonka kanssa tehdään tarvittaessa yhteistyötä. Heidän asiakkaidensa täysi-ikäistyessä olemme tarvittaessa ja mahdollisuuksien mukaan tarjonneet asiakkaalle palvelua VillaKapteenin ympärivuorokautisen asumisen tai tuetun asumisen palvelusta. Myös yksikön sisällä asiakkaalla on mahdollisuus siirtyä ympärivuorokautisesta asumisesta kevyempään tuetun asumisen palveluun. Lisäksi Hoivatien avopalvelut tarjoavat yhteisöllisen asumisen palveluita, joihin voimme asiakkaitamme ohjata tai tarjota heille palveluitamme asiakkaiden tarpeiden mukaan.
VillaKapteenin tuetun asumisen palveluissa yhteistyötä tehdään asiakkaan, hänen läheisten, edunvalvojien sekä työ- ja päivätoiminnan ohjaajien kanssa. Yhteistyötä tehdään myös hyvinvointialueen sosiaalityöntekijöiden ja palveluohjaajien kanssa. Näiden lisäksi yhteistyötahoihin kuuluu Turun Mäntymäen terveyskeskus ja Turun kaupungin hammashoitolat asiakkaiden perusterveydenhuollon toteutumiseksi. Hyvinvointialueen luvalla teemme tarvittaessa yhteistyötä Varsinais-Suomen hyvinvointialueen vaativan vammaispalvelun (entinen kehitysvamma-alan osaamiskeskus KTO) kanssa.
Yhteydenpito toteutetaan kasvotusten tai Teams-yhteydellä verkostopalavereissa tai tarvittaessa muissa tapaamisissa, puhelimitse ja sähköpostitse.
Tarvittaessa VillaKapteenin ohjaajat toimivat yhteistyössä muiden sosiaali- ja terveydenhuollon palvelunantajien kanssa.
[bookmark: _Toc750371403][bookmark: _Toc175741957][bookmark: _Toc228838786]Valmius- ja jatkuvuudenhallinta
VillaKapteenin valmius- ja jatkuvuudenhallinnasta sekä valmius- ja jatkuvuussuunnitelmasta vastaa palveluvastaava Hennaliisa Suomi, hennaliisa.suomi@hoivatie.fi, 0504352046 
Varautumisen suunnittelu luo perustan VillaKapteenin kyvylle tuottaa palvelua mahdollisimman häiriöttömästi tilanteesta riippumatta. Varautumisen ja jatkuvuudenhallinnan päämääränä on huolehtia onnettomuuksien ja häiriötilanteiden ennaltaehkäisystä.
VillaKapteenin toimistotiloihin on hankittu varavirtalähteitä, taskulamppuja ja ladattavia ja paristokäyttöisiä valaisimia ja paristotoiminen radio. Joditabletteja on hankittu yksikköön säännösten mukaan. 
Tuetun asumisen asiakkaita on ohjeistettu hankkimaan kotiinsa taskulamppu, paristoja, varavirtalähde ja sopivan kokoinen kotivara hyvin säilyviä elintarvikkeita. Heidän kanssaan on käyty läpi taloyhtiön turvallisuus- ja evakuointiohjeet.
VillaKapteeniin on tehty valmiussuunnitelma, joka päivitetään kerran vuodessa ja tilanteen muuttuessa. Tässä suunnitelmassa on kuvattu häiriötilanteisiin liittyvät toimintaohjeet toimintakortein, jotka antavat henkilöstölle ohjeet häiriötilanteissa toimimiseen. Valmiussuunnitelma on tulostettuna toimiston viranomaiskansiossa ja sähköisenä IMS-järjestelmässä.
Henkilökuntaa koulutetaan turvallisuusasioissa säännöllisesti. Näihin koulutuksiin kuuluvat ensiapukoulutus kolmen vuoden välein, poistumisharjoitukset Villakapteenin yksikössä vähintään kerran vuodessa, alkusammutuskoulutus viiden vuoden välein, turvallisuuskävelyt kerran vuodessa ja AVEKKI-toimintatapamallin kahden päivän peruskoulutus ensimmäisen työvuoden aikana ja yhden päivän mittainen kertauskoulutus kahden vuoden välein.
Yksi turvallisuuden ja jatkuvuuden hallinnan keino on varmistaa riittävät henkilöstöresurssit. Villa-Kapteenin palveluvastaava varmistaa, että vuoroissa on luvanmukainen henkilöstö ja hankkii tarvittaessa lisähenkilöstöä tuntisijaisista tai kysymällä omaa henkilöstöä tekemään lisä- ja ylitöitä. Tunti-sijaiset Hoivatie hankkii sijaiset.fi palvelusta.
Epidemiatilanteissa Villakapteenissa on suojavarusteita, kuten maskeja, esiliinoja ja hansikkaita. Yksikössä seurataan viranomaisten tiedotusta ja tehdään niiden perusteella tilannearvio esimerkiksi suojavarusteiden käyttöönotosta. Myös infektiokausina nostetaan käsi- ja pintahygieniaa tartuntojen ehkäisemiseksi ja ohjeistetaan myös asiakkaita huolehtimaan tehostetusta hygieniasta.
VillaKapteenin tuetun asumisen toiminnan keskeisimpien jatkuvuutta koskevien riskien tunnistaminen ja hallinta
	Tunnistettu riski
	Ehkäisy- ja hallintatoimet
	Vastuuhenkilö

	Sähkökatko (suunniteltu tai yllättävä)
	Varautuminen ennakkoon: Varavirtalähteet, ladattavat ja paristokäyttöiset valaisimet, asiakastietojärjestelmän mobiilikäyttö. Asiakkaiden ohjeistaminen mahdollisen sähkökatkon varalle.
	Palveluvastaava, yksikön henkilökunta

	Epidemia
	Tehostettu käsihygienia, tehostettu siivous, suojavarusteiden käyttö, turvavälit, viranomasitiedotteiden ja ohjeiden seuraaminen.
	Palveluvastaava, yksikön henkilökunta, vastuusairaanhoitaja

	Häiriöt lääkkeiden saatavuudessa
	Yhteistyö apteekin ja hoitavan lääkärin kanssa, asiakkaan seuranta ja voinnin dokumentointi, jos häiriötilanne aiheuttaa muutoksia asiakkaan lääkitykseen, ajantasainen viestintä häiriötilanteesta asiakkaalle ja asiakkaan läheisille.
	Palveluvastaava, vastuusairaanhoitaja

[bookmark: _Toc175741959][bookmark: _Toc228838788]Palvelujen laadulliset edellytykset

[bookmark: _Hlk195645024]VillaKapteenin tuetun asumisen laatuvaatimukset ja laadunhallinnan toteuttamistavat. 

	[bookmark: _Hlk195644985]Laatuvaatimus
	Kuvaus
	Mittarit
	Keinoja 

	Turvallisen tavallinen arki
	Yksilöllinen tuki ja ohjaus

Turvallinen arki ja virikkeellinen ympäristö

Sosiaalisen verkoston ylläpito ja vahvistaminen

Osallisuuden ja itsemääräämisoikeuden varmistaminen

Kunnioittava kohtaaminen
	Asiakastyytyväisyyskysely
(2x/vuosi, asiakkuuden päättyessä)

NPS: läheiset, tilaaja
(1x/vuosi)

Asiakasturvallisuuteen liittyvät poikkeamat 

Lääkepoikkeamat


	Esimerkiksi: 

Omaohjaajatoimintamalli

Ajantasaiseen suunnitelmaan perustuva tavoitteellinen työskentely asiakkaan kanssa

Yhteisöpalaverit

Tiimipalaverikäytäntö

Poikkeamaprosessi

Riskienarviointi 

Omavalvontapäivät

Ulkoinen auditointi/ISO 9001

Omavalvontakyselyt

Vuosikellon toteuttaminen

Koulutussuunnitelma

Perehdyttämisprosessi

Ajantasaiset tehtävänkuvat

Työnohjaus


	Vaikuttava palvelu
	Palvelu vastaa asiakkaan tuentarpeeseen ja tuottaa hänelle hyötyä. 

Asiakas hyötyy palvelusta konkreettisesti esimerkiksi uusien taitojen, voimavarojen tai suunnan löytymisen myötä. Vahvistaa elämänhallintaa, tukee arjessa selviytymistä ja toimintakykyä, ennaltaehkäisee tilanteen vaikeutumista.

	3x10D -elämäntilannemittari (mittari saadaan käyttöön 2026).

Vaikuttavuusmittarien käyttöaste (%)
 
Asiakkaan palvelujentoteuttamis-suunnitelmassa asetettujen tavoitteiden seuranta asiakastietojärjestelmä Domacaressa
	

	Vaatimuksen-
mukaisuus
	Palvelu täyttää lakien, viranomaisten, sopimusten ja Hoivatien vaatimukset.
	Omavalvonnan seurantaraportoinnin toteutuminen
	

	Osaava ja hyvinvoiva henkilöstö
	Hyvinvoivat työntekijät ovat ammattitaitoisia ja kehittävät toimintaa jatkuvan periaatteen mukaisesti.
	eNPS ja henkilöstökysely
(2x/vuosi)

VillaKapteenin palveluiden laatua ja turvallisuutta seurataan asiakastyytyväisyyskyselyillä asiakkaille, läheisille ja yhteistyökumppaneille, työhyvinvointia mittaavilla henkilöstökyselyillä, omavalvonnan toteutumista seuraamalla ja Hoivatien liiketoimintakohtaisilla laatumittareilla.

VillaKapteenin tuetun asumisen palveluille on tulossa käyttöön 3x10D-mittaristo, jonka käyttöön koulutetaan kaikki työntekijät. 3x10D-mittaristo mittaa asiakkaan elämänlaatua ja hyvinvointia ja siinä käytetään arviointivälineenä kymmentä eri hyvinvoinnin osa-aluetta. Mittaristo saatiin käyttöön syksyllä 2026, sen jälkeen, kun tuetun asumisen henkilöstö oli koulutettu mittariston käyttöön. 

Asiakaspalautekyselyt kysytään asiakkailta puolivuosittain, maalis-huhtikuussa ja syys-lokakuussa. Tilaajataholta ja asiakkaan läheisiltä asiakaspalaute pyydetään kerran vuodessa. Tämän lisäksi asiakaspalaute pyydetään aina asiakkuuden päättyessä. Asiakaspalautetta on mahdollista antaa myös muulloin kuin kyselyiden yhteydessä. Tällöin asiakaspalaute kirjataan asiakkaan asiakastietoihin ja tarvittaessa palautteesta tehdään poikkeamailmoitus, joka käsitellään Hoivatien toimintatapojen mukaisesti yksikössä. Omaohjaajat vastaavat siitä, että asiakkaille ja heidän läheisilleen annetaan mahdollisuus vastata asiakaspalautekyselyyn. Asiakas itse päättää, haluaako hän kyselyyn vastata ja tuetun asumisen asiakkaat ovat perinteisesti olleet melko haluttomia kyselyyn vastaajia. Tavoitteena on kasvattaa vastausprosenttia heidän keskuudessaan. Asiakastyytyväisyyskyselyiden tulokset käydään yksikössä läpi ja niiden perusteella kehitämme toimintaamme. Omavalvonnan itsearvioinnin pohjalta nousee myös esiin kehittämisen tarpeita, joihin tartutaan ja toteutetaan arjessa.

Henkilöstölle tarjotaan täydennyskoulutusta suunnitelman mukaan, esimerkiksi tukiviittoma-, Avekki- ja nepsykoulutuksia. Uuden työntekijän perehdytysprosessi on systemaattista ja strukturoitua. Hoi-vatien yksiköihin tehdään ISO 9001-laatustandardin ja ISO 14001 ympäristöstandardin mukaisia ulkoisia auditointeja ja vaatimuksenmukaisen palvelun varmistamiseksi toteutetaan omavalvonta-päiviä ja kvartaaleittain tehdään omavalvontakysely-itsearviointi.

Palvelun laatu ja turvallisuus taataan myös jatkuvan parantamisen ajatukseen perustuvalla Hoiva-tien poikkeamaprosessilla, jossa havaitut poikkeamat kirjataan ja analysoidaan, ja niiden pohjalta tehdään tarvittavat korjaavat toimenpiteet. Henkilökunta kirjaa havaitsemansa poikkeamat IMS-toimintajärjestelmään. Poikkeamia kirjataan lääkehoidosta, turvallisuudesta, tietoturvasta ja tietosuojasta ja alihankkijoiden tai toimittajien laatupoikkeamista. Kerran viikossa tehdyt poikkeamaraportit käydään läpi viikkotiimissä ja kirjataan korjaavat toimenpiteet. Palveluvastaava käsittelee poikkeaman IMS-järjestelmässä, poikkeuksena lääkepoikkeamat, jotka käsittelee vastuusairaanhoitaja. Tuetun asumisen palvelusta ei poikkeamaraportteja ole kirjattu käytännössä lainkaan.

Hoivatiellä on selkeät, IMS-toimintajärjestelmään dokumentoidut, ajan tasalla pidettävät työprosessit ja työohjeet. 

Yksikön turvallisuutta ja laatua koskevien suunnitelmien ajantasaisuus varmistetaan vuosikellon mukaisesti. Vuosittain toteutetaan turvallisuuskävelyt ja poistumisharjoitukset.
VillaKapteeniin on nimetty myös turvallisuuskoordinaattori, joka osallistuu 3–4 kertaa vuodessa kokoontuvaan liiketoimintakohtaiseen turvallisuuskoordinaattoritiimin. Tiimi on yhteinen turvallisuuteen liittyvien asioiden kehittämisfoorumi ja paikka jakaa toimivia turvallisuuskäytäntöjä.

Tuetun asumisen asiakkaat asuvat omissa vuokra-asunnoissaan eri taloyhtiöissä. Taloyhtiöillä on omat pelastussuunnitelmansa. Asiakkaiden kanssa käydään asumisen alkaessa asunnon turvallisuusasioita läpi ja asioita kerrataan vuosittain. Asiakkaille on tehty asuntoon laminoitu turvallisuusohje, jossa on merkittynä asunnon tarkka osoite, toimintaohjeet hätänumeroon soittamisesta ja tulipalotilanteissa toimimiseen. Asiakkaita on velvoitettu hankkimaan asuntoihinsa sammutuspeitto. Sen käyttöä harjoitellaan asiakkaan kanssa. Asiakkaan kanssa selvitetään taloyhtiön ohjeet hätäpoistumisteistä, kokoontumispaikoista ja väestönsuojista. Kerran vuodessa ohjaajat tekevät asiakkaan asunnossa ja taloyhtiön tiloissa “turvakävelyn”, jolla varmistetaan asiakkaan tietämys turva-asioista ja toimintaohjeista.

Palveluvastaava vastaa palveluyksikön toimintojen riskienhallinnasta.  Riskienhallinta on organisoitu siten, että riskit kartoitetaan aihealuetta koskevissa suunnitelmissa, joissa myös määritellään ennalta ehkäisevät toimenpiteet ja vastuut. Näitä suunnitelmia ovat mm. lääkehoitosuunnitelma, puhtaanapidon omavalvontasuunnitelma ja elintarvikehygienian omavalvonta. Suunnitelmien toteutumista seurataan säännönmukaisesti osana arkea esimerkiksi viikkotiimeissä. Määritellyt vastuuhenkilöt päivittävät suunnitelmat tarvittaessa ja vuosikellon mukaan. Henkilökunta osallistuu riskienhallintaan tunnistamalla arjessa mahdollisia riskejä ja raportoimalla niistä esimerkiksi poikkeamahavaintoina vastuuhenkilölle.

Mikäli VillaKapteenissa herää ajatus asiakkaan tarpeesta edunvalvontaan, asiasta keskustellaan henkilökunnan, asiakkaan ja tarvittaessa hänen läheistensä kanssa. Mikäli edelleen arvioidaan, että asiakas tarvitsee edunvalvontaa, ollaan yhteydessä asiakkaan vastuusosiaalityöntekijään. Palvelu-vastaava tai sosiaalityöntekijä tekee asiasta kirjallisen ilmoituksen Digi- ja väestötietovirastolle (DVV).
[bookmark: _Toc175741960][bookmark: _Toc228838789]Toimitilat ja välineet
VillaKapteenin kiinteistön omistaa MVH Kiinteistöhallinnointi Oy, Hoivatie oy on kiinteistön vuokrannut. Kiinteistössä sijaitsee tuetun asumisen henkilökunnan toimisto, samassa tilassa ympärivuorokautisen asumisen henkilöstön kanssa. VillaKapteenin tuetun asumisen asunnot omistavat joko yksityinen vuokranantaja, Nuorten Ystävät Oy tai Aspa-säätiö, jolta Hoivatie on vuokrannut asunnon ja jälleenvuokrannut sen asiakkailleen tai asiakas tehnyt suoraan vuokrasopimuksen asunnon omistajan kanssa.
Tuetun asumisen asiakkaat asuvat omissa asunnoissaan, jotka he ovat sisustaneet itse omien mieltymystensä mukaisesti. Asiakkaan ollessa poissa, ei asuntoja käytetä muihin tarkoituksiin. Työntekijät eivät mene asiakkaiden asuntoihin sisälle vara-avaimilla kuin tilanteessa, jossa asiakkaalla epäillään olevan jokin hätätilanne tai jos asiakas erikseen pyytää ohjaajaa käymään asunnollaan esimerkiksi sulkemassa auki jääneen tiskikoneen hanan. Asiakkaat voivat kutsua asunnolleen vieraita ja yövieraita siten, kun haluavat. Asiakkaat hankkivat itse asunnolleen haluamansa pesuaineet ja kemikaalit. Ja heitä ohjeistetaan kemikaalien turvallisesta säilytyksestä ja käytöstä.
Henkilökunnalla on VillaKapteenissa käytössä lääkkeenjakohuone, joka on samalla palveluvastaavan työhuone, omat sosiaalitilat miehille sekä naisille (suihkut, vessat ja pukukaapit) ja ohjaajien neuvottelu/taukotila. Lääkkeenjakohuoneessa ja pienkotien keittiöissä olevissa dosettikaapeissa on ILoq-sähkölukkojärjestelmä lääketurvallisuuden takaamiseksi. Lääkkeenjakohuoneessa ja henkilökunnan toimistossa asiakkailla ei pääsääntöisesti ole lupaa oleilla, mutta omia asioitaan saa toimistotiloihin tulla toimittamaan. Tuetun asumisen asiakkaat voivat myös pestä pyykkiään yksikön pyykkihuoltotiloissa, jos eivät itse omista pyykkikonetta.
Tuetun asumisen asiakkaiden asuntoihin liittyvissä korjaus- ja huoltotarpeista olemme yhteydessä asunnon omistajaan ja kunkin taloyhtiön kiinteistöhuoltoon.
[bookmark: _Toc175741961][bookmark: _Toc228838790]Asiakas- ja potilastietojen käsittely ja tietosuoja
VillaKapteenin asiakastietojen käsittelystä ja siihen liittyvästä ohjeistuksesta vastaa palveluvastaava Hennaliisa Suomi.
Hoivatien tietosuojavastaava on Casandra Andersson-Aho, 040-8345530, tietosuojavastaava@hoivatie.fi
Hoivatien verkkosivujen tietosuojaosiossa on kerrottu kattavasti henkilötietojen käsittelyperiaatteista Hoivatiellä sekä rekisteröidyn oikeuksista. Verkkosivuilla on myös julkaistu Hoivatien rekisterikohtaiset tietosuojaselosteet sekä tietosuojavastaavan yhteystiedot. Tietosuojaperiaatteista, osoitusvelvollisuudesta, rekisteröityjen informoinnista, rekisteröidyn oikeuksista, tietosuojavastaavasta sekä tietoturvaloukkauksista löydät tietoa tietosuojavaltuutetun verkkosivuilta.
Henkilötietojen suojaan ja laadukkaaseen kirjaamiseen liittyvät työohjeet löytyvät Hoivatien IMS-toimintajärjestelmästä ja sähköisestä oppimisympäristöstä. Niiden läpikäynti on osa perehdyttämisprosessia.
Esihenkilö varmistaa, että jokainen VillaKapteenin työntekijä suorittaa välittömästi työsuhteen alettua sähköisessä oppimisympäristössä laadukasta, lainmukaista kirjaamista koskevan verkkokoulutuksen ja oppimista mittaavan testin. Kirjaamaan voi ryhtyä koulutuksen suorittamisen jälkeen. Koulutus suoritetaan kahden vuoden välein. Työntekijä dokumentoi suoritetun koulutuksen henkilöstöjärjestelmään seurantaa varten. 
Hoivatiellä toimii myös 3–4 kertaa vuodessa kokoontuva kirjaamistiimi, jossa on asiantuntijaedustaja jokaisesta liiketoiminta-alueesta. Kirjaamistiimi seuraa kirjaamisen ajankohtaisasioita, päivittää koulutusmateriaalia sekä tukee yksiköitä tarvittaessa kirjaamiseen liittyvissä kysymyksissä. VillaKapteenin tiimivastaava ja kaksi kirjaamisvastaavina toimivaa ohjaajaa vastaavat päivittäisdokumentoinnin laadukkuuden seurannasta ja tukee tarvittaessa työntekijää yhdessä yksikön palveluvastaavan kanssa. Nostamme kirjaamiseen liittyviä positiivisia ja kehittämistä kaipaavia havaintoja viikkotiimeihin säännöllisesti.
Toiminta tietojen tarkastus- ja luovutuspyyntöjen osalta on ohjeistettu Hoivatien tietosuojavastaavan toimesta. Ohjeistukset löytyvät myös Hoivatien julkisilta verkkosivuilta tietosuojaosiossa. Kun asiakassuhde perustuu hyvinvointialueen toimeksiantoon, toimii rekisterinpitäjänä asiakkaan kotikunnan hyvinvointialue. Jos asiakas haluaa tarkastaa tai korjata omat tietonsa, häntä ohjataan olemaan yhteydessä kyseiseen hyvinvointialueeseen. Yksikön henkilökunta tai oma sosiaalityöntekijä auttavat tarvittaessa.
Asiakastiedot kirjataan Kanta-sertifioituun Domacare asiakastietojärjestelmään. Arkistointivelvollisuus on rekisterinpitäjänä toimivien hyvinvointialueiden vastuulla. Asiakastietojärjestelmän käyttöoikeuksien hallinta perustuu rooleihin ja yksiköihin. Työntekijän tehtävänimikkeen tulee ilmetä asiakaskirjauksissa ja sen vuoksi se on tallennettava asiakastietojärjestelmän käyttöoikeuksiin. Näin varmistetaan, että työntekijällä on pääsy ainoastaan työtehtävässä vaadittaviin asiakastietoihin ja kirjauksia luettaessa ilmenee, missä roolissa työntekijä on dokumenttia kirjannut.
Yksikkötasolla tietosuojan toteutumisen ja ohjeiden sekä määräysten noudattamisen seuranta on osa poikkeamaprosessia. Tietosuojateemaa voidaan tarkastella myös omavalvontapäivän aikana sekä ulkoisessa auditoinnissa. VillaKapteenilla on toiminnalleen ISO 9001 ja ISO 14001 sertifioinnit. 
Hoivatiellä on voimassa oleva tietohallinnon laatima tietoturvasuunnitelma, joka voidaan tarvittaessa luovuttaa viranomaisten tai palveluntilaajan tietoturvasta vastaavien tahojen käyttöön.
[bookmark: _Toc175741962][bookmark: _Toc228838791]Tietojärjestelmät ja teknologian käyttö
Hoivatien kaikissa palveluissa käytetään Kanta-sertifioitua ja Valviran tietojärjestelmärekisteristä löytyvää DomaCare-asiakastietojärjestelmää.
Asiakastietojärjestelmän käyttöä koskevat työohjeet löytyvät Hoivatien IMS toimintajärjestelmästä ja niiden läpikäynti on osa perehdyttämisprosessia. Asiakastietojärjestelmän käyttöön yksikön henkilökunnalle tukea tarjoavat Hoivatien organisaation omat pääkäyttäjät. Hoivatien tietohallinto järjestää uusista ominaisuuksista yksikkökohtaisia koulutuksia, ja niistä tiedotetaan tarvittaessa kuukausittaisissa henkilöstöinfoissa tai esihenkilöiden viikkoviestin kautta. 
Hoivatiellä on asiakastietolain mukainen tietoturvasuunnitelma ja se katselmoidaan ja päivitetään vuosittain Hoivatien tietohallinnon toimesta. Hoivatien tietoturvasuunnitelma on päivitetty 27.11.2025. 
Tietoturvasuunnitelman toteutumisesta VillaKapteenissa vastaa palveluvastaava Hennaliisa Suomi
Rekisterinpitäjänä on palveluntilaajana toimiva hyvinvointialue. Hoivatie luovuttaa asiakastiedot asiakkuuden päättyessä palveluntilaajalle. Asiakkuuden päättyessä tietojen viivytyksettömästä luovuttamisesta vastaa yksikön palveluvastaava.
Tietoturvallisuuden häiriöt ja tietojärjestelmien poikkeamat sekä niistä ilmoittaminen ovat osa yksikön poikkeamien raportointiprosessia. Ilmoitusvelvollisuudesta viranomaisille, hyvinvointialueille ja kyberturvallisuuskeskukselle vastaavat Hoivatien tietosuojavastaava ja tietohallintopäällikkö. Toiminta häiriötilanteissa on ohjeistettu yksikkökohtaisissa varautumissuunnitelmissa. Ohjeistus ja varautuminen kattavat myös tietoteknisiin ongelmiin ja kyberturvallisuuteen liittyvät häiriöt.
Asiakkaiden kanssa käytetään yhteiskäytössä olevaa tablettitietokonetta esimerkiksi asiakastyytyväisyyskyselyn täyttämisessä. Tällöin huolehditaan yksityisyyden suojasta esimerkiksi käyttämällä laitetta asiakkaan omassa asunnossa kahdestaan asiakkaan kanssa. 
Hoivatien tietohallinnon asiantuntijat varmistavat palvelussa hyödynnettävän teknologian soveltuvuuden, asianmukaisuuden ja turvallisuuden. Hoivatien intrassa on tietojärjestelmien ohjeet ja käyttöopastukset. Perehdytyksen yhteydessä perehdyttäjä opastaa järjestelmien käyttöön. Mikäli järjestelmiin tulee vikatilanteita, henkilökunta on yhteydessä Hoivatien tietohallintoon. Sieltä voidaan esimerkiksi etäyhteydellä neuvoa tai korjata tietoliikenteeseen liittyviä ongelmia. Turvapainikkeiden ongelmissa olemme suoraan yhteydessä Securitakseen.
Hoivatiellä on tietohallintopalvelun dokumentoima tietojärjestelmien toipumissuunnitelma, jonka se katselmoi ja päivittää vuosittain.

[bookmark: _Toc175741963][bookmark: _Toc228838792]Infektioiden torjunta ja yleiset hygieniakäytännöt
Tyypillinen infektio, joka palveluissamme esiintyy, liittyy kausi-infektioihin, kuten nuha-kuume, influenssa, vatsatauti tms. Ympärivuorokautisiin yksiköihin verrattuna tuetun asumisen palveluissa tartuntariski yksikön sisällä on pienempi, sillä asiakkaat asuvat omissa asunnoissaan. Infektion leviäminen epidemiaksi on silti aina mahdollinen, mutta tämä pyritään torjumaan hyvällä käsihygienialla, turvaväleillä ja suojavarusteiden käytöllä.
Tuetun asumisen asiakkaat vastaavat itse oman asuntonsa siivoamisesta ja heidän on mahdollista saada siihen ohjaajien tukea ohjauskäyntien puitteissa. Tarvittaessa asiakkaan on mahdollista tilata kertaluontoinen tai säännöllinen siivous asuntoonsa ulkopuoliselta toimijalta.
Noudatamme infektioiden ehkäisyssä hyvinvointialueen ohjeistuksia ja Hoivatien ohjeita.  Henkilö-kunta käyttää infektiokausina asiakastyössä tarvittaessa suu-nenäsuojusta, ja noudatamme tehostettua käsi- ja pintahygieniaa ja työskentelyssä pyritään huomioimaan turvavälit. Käsidesiä on saa-tavilla kaikissa tiloissa.
VillaKapteenin hygieniayhdyshenkilönä toimii vastuusairaanhoitaja Jaana-Susanna Vaitinen, jaana-susanna.vaitinen@hoivatie.fi, 0447341880.
Mikäli tuetun asumisen asiakas sairastuu, häntä ohjeistetaan sairastamaan omalla asunnollaan, jotta infektion leviäminen vältettäisiin. Ohjauskäynnit toteutetaan tuolloin asiakkaan omassa kodissa. Asiakkaan ollessa sairaana, ohjaajat käyttävät ohjauskäynneillä suu- ja nenäsuojia ja tarvittaessa kertakäyttöhansikkaita. 
Lähihoitajilla ja sairaanhoitajilla on peruskoulutuksensa ansioista perusosaaminen infektioiden synnyn ehkäisemiseen ja infektioiden torjunnan ehkäisyyn. Sosiaalialan koulutetut perehdytetään näihin asioihin vastuusairaanhoitajan ja muiden terveysalan koulutettujen toimesta.
Tarpeen vaatiessa voi henkilökunta pyytää neuvoa infektioiden torjuntaan Varsinais-Suomen hyvin-vointialueen Turun hygieniahoitajilta, puh. 0505947181 ja 0401627267.
VillaKapteenissa on ISO 14001 ympäristösertifikaatti. Yksikön jätehuollon toteuttamisessa huomioidaan standardin mukaisen ympäristöohjelman tavoite sitoutua muun muassa jätteiden tehokkaaseen hallintaan lajittelemalla ja kierrättämällä. Tuetun asumisen asiakkaita ohjeistetaan jätteiden lajitteluun ja kierrätykseen.
[bookmark: _Toc228838793]Lääkehoitosuunnitelma
VillaKapteenin lääkehoito perustuu yksikkökohtaiseen lääkehoitosuunnitelmaan ja lääkehoitosuunnitelma on osa henkilöstön perehdyttämistä. Pääasiallinen vastuu yksikön lääkehoitosuunnitelman päivittämisestä on vastuusairaanhoitaja Jaana-Susanna Vaitisella, jaana-susanna.vaitinen@hoivatie.fi, p. 0447341880. Toteutumista ja päivittämistä valvoo palveluvastaava Hennaliisa Suomi, hennaliisa.suomi@hoivatie.fi, 0504352046. Lääkehoitosuunnitelma päivitetään vähintään kerran vuodessa ja jos lääkehoidossa tapahtuu oleellisia muutoksia. VillaKapteenin lääkehoitosuunnitelman hyväksyminen hankitaan ostopalveluna Solohealth´in lääkäri Sami Kastiselta. VillaKapteenin lääkehoitosuunnitelma on viimeksi päivitetty 8.5.2026. Jokaisella työntekijällä on velvollisuus lukea yksikön lääkehoitosuunnitelma jokaisen päivityksen jälkeen ja merkitä lukukuittaus IMS-järjestelmään.
Vastuusairaanhoitajalle on kolme viikon työvuorolistaan suunniteltu 1–2 sairaanhoitaja-asioiden hoitoon varattua työvuoroa, jolloin hän tarkastelee mm. lääkehoidon toteutumista, kulutuskorttien oikeellisuuksia, lääkehoidon poikkeamia ja lääkehoitoon liittyviä kirjauksia asiakastietojärjestelmässä.
Vastuu lääkehoidon käytännön toteuttamisesta on yksikön vastuusairaanhoitajalla sekä lääkehoidosta vastaavilla ohjaajilla, jotka ovat saaneet lääkehoidon koulutuksen, perehdytyksen ja annosteluun luvan.
VillaKapteenin lääkehoito on tarkemmin avattu lääkehoitosuunnitelmassamme.
[bookmark: _Toc228838794]Lääkinnälliset laitteet
VillaKapteenin asiakkaiden tarvitsemien apuvälineiden hankinta toteutuu asiakassuunnitelman mukaisesti perusterveydenhuollon, erityissairaanhoidon, vammaispalveluiden tai vakuutusyhtiön kautta. Henkilökohtaiset laitteet on kirjattu asiakastietojärjestelmään ja niiden huollosta sovitaan läheisten kanssa.
Käytön opastuksessa käytetään tarvittavia tahoja, kuten fysioterapeuttia. Huollot hoidetaan apuvälineiden myöntäjätahon ohjeiden mukaisesti esim. Tikoteekissa ja Respectassa.
Terveydenhuollon laitteiden päävastuuhenkilö on palveluvastaava Hennaliisa Suomi. Villakapteenissa on ajan tasalla oleva, vuosikellon mukaisesti päivitettävä terveydenhuollon TINTTI laiterekisteri. Terveydenhuollon Tintti-laiterekisterin ylläpito IMS-järjestelmässä kuuluu yksikön vastuusairaan-hoitajan tehtäviin. Hän vastaa myös yksikön laitteiden huoltojen ja kalibrointien suunnitelmallisesta toteuttamisesta.
Vastuusairaanhoitaja Jaana-Susanna Vaitinen, jaana-susanna.vaitinen@hoivatie.fi, 044 7341 880 
Terveydenhuollon laitteen vaaratilanteesta tehdään aina IMS-poikkeama (Turvallisuus) ja otetaan viivytyksettä yhteyttä laitehuoltoon.
Valmistajan vastuulla on selvittää vaaratilanteen syy. Tämän vuoksi on tärkeää, että valmistaja saa tapahtumassa olleen laitteen tai laitteeseen tallentuneet tiedot tutkittavaksi. Valmistaja voi tapahtuman syyn selvittämiseksi kysyä käyttäjältä lisätietoja. On tärkeää, että valmistaja saa kaikki tarvitsemansa tiedot. 
Terveydenhuollon laitteen ja tarvikkeen aiheuttamasta vaaratilanteesta on ilmoitettava Fimealle. Se tehdään osoitteeseen laitevaarat@fimea.fi. Ilmoitus on tehtävä myös silloin, kun laitteen tai tarvikkeen osuus tapahtumaan on epäselvä. 
Apuvälinelainaamo tekee vaaratilanneilmoituksen omista laitteistaan. Vastuusairaanhoitaja ilmoittaa asian apuvälinelainaamoon.

VillaKapteenin tuetun asumisen toiminnan keskeisimpien turvallisuutta ja laatua koskevien riskien tunnistaminen ja hallinta
	Tunnistettu riski
	Ehkäisy- ja hallintatoimet
	Vastuuhenkilö

	Järjestelmät: Asiakastietojärjestelmää käytetään toisen työntekijän tunnuksilla.
	Velvollisuus kirjautua DomaCaresta pois, kun lopettaa kirjaamisen tietokoneella tai mobiilisti.
	Jokainen asiakastietojärjestelmään kirjaava työntekijä

	Tietosuoja: Asiakasasiakirjat ulkopuolisen, esim. toisen asiakaan tai omaisen, nähtävillä.
	Sähköisen kalenterin käyttö, toimistoon ei jätetä asiakastietoja sisältäviä papereita näkyviin. Tietokoneelle ei jätetä ohjelmia auki koneelta poistuttaessa.
	Palveluvastaava vastaa tietosuojan toteutumisesta yksikössä, ohjaajat vastaavat omalla toiminnallaan tietosuoja toteutumisesta.

	Lääkepoikkeamat: Asiakkaat tuetussa asumisessa vastaavat usein itse omasta lääkityksestään.
	Asiakkaita ohjeistetaan ja turvallisen lääkehoidon toteutumisessa.

Ohjauskäynneillä muistutetaan lääkehoidon toteutumisesta.

Kannustetaan välttämään päihteitä, mikäli asiakkaalla lääkityksiä, joilla yhteisvaikutuksia esimerkiksi alkoholin kanssa
	Vastuusairaanhoitaja käsittelee yksikön lääkepoikkeamat.

Palveluvastaava käy lääkepoikkeamat henkilöstön kanssa läpi yksikön viikkotiimeissä.

Omaohjaajat huolehtivat, että asiakkaan kanssa käydään keskustelua turvallisen lääkehoidon toteutumisesta.

VillaKapteenin riittävä ja osaava, yksikön omavalvontaan sitoutunut henkilöstö on keskeinen tekijä palvelun laadun ja asiakasturvallisuuden varmistamisessa sekä palvelujen kehittämisessä.
VillaKapteenin hoito- ja hoivahenkilöstön määrä ja rakenne:
· 17 ohjaajaa,16 asiakasta (tilanne 2.9.2026) tehostettu palveluasuminen
· 1,5 ohjaajaa, 4 asiakasta (tilanne 2.9.2026) tuettu palveluasuminen
Ympärivuorokautisen palveluasumisen palvelu:
· 1 Palveluvastaava, sosionomi AMK
· 1 Vastuusairaanhoitaja, terveydenhoitaja
· 9 AMK-tutkinto ohjaajaa
· 7 perustutkinto ohjaajaa
· Henkilömitoitus 1,1tt/asiakas
Tuetun asumisen palvelu:
· 1 Palveluvastaava sosionomi AMK
· 1,5 AMK-tutkinto ohjaajaa
· Henkilömitoitus 0,3tt/asiakas
yhteensä 12 AMK ja 7 perustutkinto 
Yhteensä 19 tointa + palveluvastaava
Lisäksi yksikössä on kaksi vakituisessa työsuhteessa olevaa vuosilomasijaista, joilla kummallakin AMK-tutkinto.
Vaikka Tuetun asumisen palveluun on nimettynä vain 1,5 ohjaajan työaika, käytännössä Villakapteenin henkilökunnasta kuusi työntekijää tekee osan vuoroistaan tuetun asumisen palveluissa.
Henkilökunnalla on velvollisuus ilmoittaa poissaoloistaan puhelimitse palveluvastaavalle. Mikäli palveluvastaava ei ole paikalla, ilmoitus tehdään vuorovastaavalle. Poissaoloilmoituksen jälkeen palveluvastaava tai vuorovastaava harkitsee, onko tarvetta hankkia sijainen. Jos sijaista tarvitaan, ilmoitetaan tarpeesta muulle henkilöstölle ja tarjotaan mahdollisuutta tehdä ylitöitä ja ilmoitetaan avoimesta vuorosta sijaiset.fi palvelussa yksikössämme tuntitöitä tekeville henkilöille. Poissaoloista johtuvaa resurssivajeet saadaan suurella todennäköisyydellä täytettyä joko omalla tai vuokratyövoimalla.
Mikäli emme saa henkilöstön riittävyyttä varmistettua tuntityöntekijöillä tai oman henkilöstön voimin, siirtyy palveluvastaava tarvittaessa asiakastyöhön. Ja mikäli henkilöstö ei tilapäisesti riitä silloinkaan, keskitytään aliresurssoidussa vuorossa perustoimintoihin eli lääkitykseen, ravintoon ja riittävään hygieniaan ja hyväksytään se, että tilapäisesti jää vähemmän aikaa virkistystoimintaan.
Mikäli asiakkaiden palveluntarpeessa tapahtuu muutosta ja henkilöstöresurssia arvioidaan tarvittavan tilapäisesti tai pitkäaikaisesti enemmän, palveluvastaava keskustelee asiasta palvelujohtajan ja asiakkaan vastuusosiaalityöntekijän kanssa.
Palveluvastaava tarkistaa työntekijöiden ammattioikeudet uuden työntekijän kohdalla rekrytointipäätöstä tehdessään Suosikki- Ja Terhikki -rekisteritiedoista ja kirjaa tiedot henkilöstöjärjestelmään. Lähihoitajilta edellytetään rekisteröitymistä sekä sosiaalihuollon että terveydenhuollon rekisteriin.
Vammaisten henkilöiden kanssa työskenteleviltä pyydetään 1.1.2025 alkaen rikosrekisteriote nähtäväksi työsuhteen alussa, perustuen valvontalain 28§:ään. Tieto dokumentoidaan henkilöstöjärjestelmään.
VillaKapteenissa huomioidaan rekrytointitilanteessa hakijoiden ammatillinen soveltuvuus ja koulutusrakenne. Haastattelun yhteydessä palveluvastaava havainnoi haastateltavan kielitaitoa. VillaKapteenissa edellytämme sujuvaa suomen kielen taitoa, koska kaikki asiakkaat ovat suomenkielisiä.
Riittävän kielitaidon hakija voi osoittaa myös todistuksella, jonka mukaan on suorittanut ammatillisen tutkinnon suomen kielellä tai todistuksella, jonka mukaan on suorittanut yliopistossa tai ammattikorkeakoulussa virkamiessuomen opinnot.
Kaikilla vakinaisessa työsuhteessa olevilla työntekijöillä on VillaKapteenissa pätevyysvaatimukset täyttävä koulutus. Myös määräaikaisiin työsuhteisiin rekrytoidaan ensisijaisesti työntekijöitä, joilla on sosiaali- ja terveysalan koulutus sekä kokemusta kehitysvammatyöstä. Määräaikaisiin tehtäviin tai tilapäiseksi tuntityöntekijäksi voidaan ottaa henkilö, jolla on 2/3 osaa opinnoista suoritettu. Tällöin hän ei voi toimia kuin toisen pätevän työntekijän henkilön ohjauksessa.
Harjoittelua tekevä opiskelija ei pääsääntöisesti ole Hoivatiellä työsuhteessa, mutta hänellä on samoja velvollisuuksia kuin työntekijöillä esim. tietosuojasitoumus. Mikäli harjoittelu on palkallinen, on kyse työsuhteesta ja harjoittelijalle kuuluu samat oikeudet ja velvollisuudet kuin muille työntekijöille. Palkalliseen harjoittelun otetaan pääsääntöisesti opiskelijoita, joilla on 2/3 opinnosta suoritettuna. Opiskelijalle nimetään yksiköstä harjoitteluohjaajat, jotka perehdyttävät harjoittelijan liiketoiminnan perehdyttämissuunnitelmaa soveltaen. Opiskelija ei työskentele yksin vaan toisen, pätevän työntekijän ohjauksessa. 
Uusi työntekijä perehdytetään vammaispalveluiden perehdytyssuunnitelman mukaan. Noin viisi ensimmäistä työvuoroa varataan intensiivisemmälle perehtymiselle ja uutta työntekijää ei vielä lasketa henkilöstöresurssiin. Näihin ensimmäiseen työvuoroihin on uudelle työntekijälle nimetty perehdyttäjä, jonka ohjauksessa työntekijä saa perehtyä käytännön asiakastyöhön ja ohjaajan tehtäviin. Perehtyminen työhön jatkuu perehdytysviikon jälkeen työn ohessa. Oppimiselle annetaan aikaa, eikä vaadita heti täyttä osaamista. Jokainen työntekijä on velvollinen ohjaamaan uutta työntekijää. Yksikössä on asiakasperehdytyskansio, josta uusi työntekijä näkee tiivistetysti kunkin asiakkaan tiedot (vahvuudet, taidot, ohjauksen tarpeet jne.). Ohjauskansiosta löytyy myös ohjaajan työvuoroihin kuuluvat muut tehtävät. Jokainen ohjaaja perehdyttää oman vastuualueensa sisällön uudelle työntekijälle tai opiskelijalle esimerkiksi keittiön omavalvonnan toteuttamisen yksikössä. Tämän lisäksi turvavastaava perehdyttää turva-asioihin sekä suorittaa työntekijän kanssa turvallisuuskävelyn. Vastuusairaanhoitaja antaa lääkehoidonperehdytyksen. Palveluvastaava huolehtii yleisten asioiden kuten palkanmaksuun, sairastumisiin, työajan seurantaan liittyvät asiat. 
Noin kuukauden kuluttua työsuhteen alusta palveluvastaava pitää uuden työntekijän kanssa perehdytyskeskustelun, jossa käydään perehdytyssuunnitelma läpi, tarkistetaan, onko jokin asia vielä jäänyt perehtymättä ja tarvittaessa tehdään lisäperehdytyssuunnitelma. Kun perehdytys katsotaan suunnitelman mukaisesti toteutuneen, allekirjoittavat työntekijä ja palveluvastaava perehdytyssuunnitelman ja dokumentti tallennetaan henkilöstöjärjestelmään.
Työntekijöiden ammattitaidon ylläpitämiseksi järjestetään kohdennettua koulutusta henkilöstölle sekä yksikön erityispiirteiden ja -tarpeiden, että Hoivatien koulutussuunnitelman mukaisesti. Koulutuksia tarjotaan henkilöstölle ja kiinnostus aiheeseen otetaan huomioon koulutuksiin ilmoittautumisessa. Kuitenkin pyritään järjestämään kaikille täydennyskoulutusta vuodessa vähintään 18 tuntia. Esihenkilö seuraa tavoitteen toteutumista.

Suunniteltuja koulutuksia 2025 (täydentyy vuoden edetessä):
· AVEKKI-koulutus (1x perusteet, n.15 x kertaus ja tarvittavalle määrälle kesätyöntekijöille suunnattua lyhytkoulutusta)
· Lääkehoidon koulutukset tarpeen mukaan (Love)
· Mielenterveys- ja päihdetyön erikoisammattitutkinto nepsy-painotuksella, 1 työntekijä
· Konsernin sisäisessä käytössä olevat järjestelmäkoulutukset
· Tietoturvakoulutukset
· AAC-kommunikaatiokoulutus 3-6 työntekijää
· Autismi- ja diagnoosikoulutus 3-6 työntekijää
· Ammatillista osaamista vahvistavat koulutukset, seminaarit ja luennot
· esim. verkkokoulutus Lääkehoito sosiaalialan ammattilaisille, joilta lääkehoidon peruskoulutus puuttuu
· Autismin talvipäivät 3 ohjaajaa
· Kehitysvammapsykiatrian päivät esihenkilö
· Koulutus Prade-Willi oireyhtymästä vastuusairaanhoitaja
· Lakisääteiset koulutukset suunnitelman mukaan (ensiapu ja alkusammutus)
· Tavoitteellisen kirjaamisen koulutus koko henkilöstölle
Yhdessä olemme VillaKapteenissa päättäneet, että vuonna 2026, kerran kuukaudessa tiimivastaava nostaa viikkotiimiin “kuukauden työmenetelmän”. Tämä idea lähti siitä, että meille on vuosien varrella kertynyt koulutusten ja alan kirjallisuuden kautta erilaisia työmenetelmiä, jotka eivät ole jalkautuneet työmenetelmiksi ja ne ovat jopa päässeet ehkä unohtumaan. Tähän mennessä viikkotiimeissä on käsitelty esimerkiksi positiivista pedagogiikkaa ja vahvuuslähtöisiä työmenetelmiä, haaste-mallia, aistitoimintoja ym.

Mikäli henkilöstön osaamisessa tai työskentelyssä havaitaan puutteita, esihenkilö keskustelee työntekijän kanssa ja yhdessä suunnitellaan tilanteeseen sopivaa täydennyskoulutusta osaamisen kehittämiseksi.
Henkilöstöltä kerätään palautetta kaksi kertaa vuodessa PULSE-työtyytyväisyyskyselyllä. Kysely järjestetään sähköisellä kyselyllä. Tulokset saadaan yksikkö- ja toimialakohtaisesti ja ne käydään henkilöstön kanssa läpi viikkotiimissä. Tulosten perusteella valitaan 1-3 kehittämiskohdetta seuraavaksi puoleksi vuodeksi ja toteutumista seurataan viikkotiimeissä.
Esihenkilö yhdessä turvallisuuskoordinaattorin kanssa varmistaa, että VillaKapteenissa päivitetään vuosittain muun turvallisuussuunnittelun ohessa työn vaarojen arviointi. Lisäksi käytössä on suunnitelmallinen, strukturoitu uuden työntekijän perehdyttämisprosessi. VillaKapteenissa on käytössä haastavien tilanteiden jälkipurku ja Hoivatie on ohjeistanut vastuullisesta työkäyttäytymisestä ja varhaisesta puuttumisesta.
VillaKapteenin tuetun asumisen toiminnan keskeisimpien henkilöstön riittävyyttä ja osaamista koskevien riskien tunnistaminen ja hallinta.
	Tunnistettu riski
	Ehkäisy- ja hallintatoimet
	Vastuuhenkilö

	Runsaat sairauspoissaolot
	Riittävästi osaavia sijaisia sijaiset.fi palvelussa.
Varhainen puuttuminen Hoivatien ohjeiden mukaan (hyvinvoiva hoivatielläinen)
	palveluvastaava

	Yksin työskentely: Tuetussa asumisessa on työvuorossa vain yksi työntekijä kerrallaan. Mikäli useammalla asiakkaalla tulee äkillinen ohjaustarve yhtäaikaisesti, ei ohjaaja pysty vastaamaan kaikkien tarpeeseen yhtä aikaa. Tällöin ohjaajan on tehtävä priorisointia ja arvioitava, kenen asiakkaan asia on akuutein.
	Asiakkaiden ohjauskäynnit toteutetaan sovitun ohjausaikataulun mukaisesti. Akuutteihin tarpeisiin kuitenkin pyritään vastaamaan, etenkin jos kyseessä hätätilanne.

Mikäli asiakkaan vointi ja toimintakyky on selkeästi huonontunut jo pidemmältä ajalta, pyritään lisääntyneeseen ohjaustarpeeseen vastaamaan ennaltaehkäisevästi muokkaamalla työvuoroja ja hankkimalla yksikköön mahdollisesti lisäresurssia esimerkiksi irrottamalla ympärivuorokautisen palvelun työntekijä avuksi tuettuun asumiseen.
	Palveluvastaava huolehtii lisäresurssin hankkimisesta ja työvuorojen muokkaamisesta.

Vuorossa olevat työntekijät vastaavat akuuttien ohjaustilanteiden priorisoinnista.

	Rekrytoinnissa ei löydy ammattipätevää henkilöä
	Yhteistyö Hoivatien rekrytointiasiantuntijan, sijaiset.fi ja Duunitorin kanssa. Hakuajan pidentäminen
	palveluvastaava

	Uuden työntekijän oppiminen 
	Riittävä perehdyttäminen, vastuunotto neuvomisessa ja opettamisessa
	palveluvastaava, ohjaajat, tiimivastaava, vastuusairaanhoitaja kukin omalla vastuualueellaan

· VillaKapteenin asiakkaan itsemääräämisoikeuden vahvistamiseksi laadituista suunnitelmista ja ohjeista vastaava henkilö, tehtävänimike ja yhteystiedot: Hennaliisa Suomi, palveluvastaava, hennaliisa.suomi@hoivatie.fi, p. 0504352046

· Alueen potilas- ja sosiaaliasiavastaavan tehtävät ja yhteystiedot:

Varsinais-Suomen hyvinvointialue:
Puhelin: 02 313 2399, ma-pe klo 10–12 ja 13-15
sosiaaliasiavastaava@varha.fi
potilasasiavastaava@varha.fi
 

· Potilas- ja sosiaaliasiavastaavan tehtävänä on muun muassa neuvoa sosiaalihuollon asiakkaita heidän asemaansa ja oikeuksiinsa liittyvissä asioissa ja varhaiskasvatuslain soveltamiseen liittyvissä asioissa. Hän neuvoo ja tarvittaessa avustaa VillaKapteenin asiakasta esimerkiksi tekemään muistutuksen, kantelun tai oikaisuvaatimuksen. Hän voi myös avustaa muun asiakkaan sosiaalihuoltoon ja oikeusturvaan liittyvän asian vireillepanossa. Potilas- ja sosiaaliasiavastaava voi tiedottaa asiakkaan oikeuksista ja toimia asiakkaan oikeuksien edistämiseksi ja toteuttamiseksi. Potilas- ja sosiaaliasiavastaava seuraa asiakkaiden oikeuksien ja aseman kehitystä ja antaa siitä selvityksen hyvinvointialueelle.

· Oikeusasiamiehen yhteystiedot: oikeusasiamies@eduskunta.fi. Postiosoite: Eduskunnan oikeusasiamiehen kanslia. 00102 Eduskunta. Asiakaspalvelu ma - pe klo 9–15. Puhelin 09-4321 (eduskunnan vaihde)

· Tasa-arvovaltuutetun yhteystiedot: Postiosoite: Tasa-arvovaltuutettu
PL 22, 00023 Valtioneuvosto. Neuvontapuhelin (maanantai - tiistai klo 9–11, keskiviikko -torstai klo 13–15) puh. 0295 666 842.

· Yhdenvertaisuusvaltuutetun yhteystiedot: yvv@oikeus.fi puh. 0295 666 817. Päivystys on avoinna tiistaisin, keskiviikkoisin ja torstaisin klo 10–12.
VillaKapteenissa henkilökunta on kouluttautunut itsemääräämisoikeuteen, asiakkaan kohtaamiseen, haastavien tilanteiden ennaltaehkäisyyn ja vuorovaikutukseen liittyvissä asioissa. Keskustelemme säännöllisesti viikkotiimeissä, työnohjauksessa ja kehittämispäivissä asiakkaan kohteluun liittyvistä asioista. Meillä jokainen työntekijä kokee nämä asiat kunnia-asiana, ehdottoman tärkeänä ja vahva eettinen osaaminen on työkulttuurimme perusta. Työyhteisössämme vallitsee avoin keskustelukulttuuri ja hankalatkin asiat uskalletaan nostaa keskusteluun. Tarvittaessa olemme kutsuneet ulkopuolisen asiantuntijan ratkomaan tilanteita, jotka olemme kokeneet vaikeiksi ja itse emme ole ratkaisuja löytäneet. Tällaisia asiantuntijoita on ollut mm. seksuaaliterapeutti ja Hoivatien autismiasiantuntija. Henkilökunnan on tärkeää sisäistää itsemääräämisoikeuden merkitys ja havaita mahdolliset (piilo)vallankäyttötilanteet. Vallankäyttö asiakkaan asioissa voi johtaa epäasialliseen kohteluun. Vallan-käyttöä voi olla arjessa esimerkiksi se, että ohjaaja tekee päätöksiä asiakkaan puolesta, ilman yhteistyötä asiakkaan kanssa tai asiakasta ei auteta sellaisessa asiassa, johon hänen toimintakykynsä ei riitä ilman apua, tai asiakasta ei kuunnella tai olla vuorovaikutuksessa, vaan jätetään yksin.


Yhdenvertaisuus ja syrjimättömyys
Asiakkaiden yhdenvertaisuus ja syrjimättömyys toteutuu VillaKapteenissa asiakasta kuunnellen, hänen oman päätäntävaltaansa tukien ja kunnioittaen ja yhdessä tehden. Meillä omaohjaajat, yhdessä asiakkaan kanssa, määrittelevät kahdesti vuodessa toiminnan tavoitteet, joiden toteutumista seurataan päivittäisraportoinnin yhteydessä. Näillä tavoitteilla opetellaan itsenäisempää ja mielekästä elämää ja tavoitteet ovat yksilöllisiä. Tavoitteet ovat pieniä askeleita ja aikaa uuden oppimiseen annetaan. Asiakas saa kokea olevansa yhdenvertainen asukastovereiden kanssa ja tulla kuulluksi omana itsenään.
Vähintään kerran kuukaudessa omaohjaaja pitää asiakkaan kanssa omaohjaajakeskustelun. Tällöin asiakas saa kahdenkeskistä aikaa ohjaajan kanssa ja saa rauhassa kertoa asioistaan. Omaohjaajakeskustelua käydään asiakkaalle luontaisella kommunikointitavalla ja keskustelun rinnalla voidaan käydä kävelyllä, kahvilassa, pelata peliä tai vaikka lakata kynsiä asiakkaan niin toivoessa. 
Kerran kuukaudessa tuetun asumisen asiakkaille järjestetään jotain yhteistä tekemistä, esimerkiksi retkiä, vierailuja museoon, ruuanlaittoa tms. Osallistuminen nk. lauantaikerhoon on vapaaehtoista.
Asiakkaat osallistuvat omien asioidensa käsittelyyn. Häntä kuullaan palvelujen toteuttamissuunnitelmien päivityksessä. Omaohjaajat käyvät asioita asiakkaan kanssa läpi ja kirjaavat ne arviointeihin ja suunnitelmiin. Asiakkaan niin halutessa, palvelujen toteuttamissuunnitelma lähetetään kommentoitavaksi myös läheisille ja suunnitelmassa otetaan heidän toiveensa huomioon asiakkaan toimijuus huomioiden. Asiakkaan mielipide selvitetään hänelle luontaisella kommunikointitavalla joko puhuen, piirtäen, kuvia apuna käyttäen tai sosiaalisen tarinan avulla.
Asiakkailta kerätään asiakastyytyväisyyskyselyllä palautetta kaksi kertaa vuodessa, keväällä ja syksyllä. Kysely suoritetaan Surveypal-kyselyllä. Läheisiltä ja yhteistyökumppaneilta palautetta asiakastyytyväisyydestä kerätään kerran vuodessa. Suoraan asiakkailta ja läheisiltä saatu palaute kirjataan asiakastietojärjestelmään. Saatua palautetietoa käytetään toiminnan suunnitteluun ja kehittämiseen.

Asiakkaan itsemääräämisoikeuden vahvistaminen
Itsemääräämisoikeus on jokaiselle kuuluva perusoikeus, joka muodostuu oikeudesta henkilökohtaiseen vapauteen, koskemattomuuteen ja turvallisuuteen sekä oikeudesta yksityisyyteen ja yksityiselämän suojaan. Tuetun asumisen asiakkaat asuvat omissa asunnoissaan, jonka yksityisyyttä työntekijät kunnioittavat. 
Ohjaajilla on asiakkaiden asuntoihin vara-avaimet, mutta he eivät mene ilman lupaa asiakkaan kotiin omilla avaimillaan kuin ainoastaan siinä tapauksessa, että epäillään asiakkaiden terveyden tai turvallisuuden olevan vaarassa. Asiakkaat itse päättävät asuntonsa sisustamisesta, omista ruokailuajoistaan, vierailijoista sekä vapaa-ajastaan. Jokaisen asiakkaan viikko-ohjelma on rakennettu asiakkaan yksilöllisen tarpeen mukaisesti. Asiakas voi halutessaan myös perua ohjauskäynnin, mikäli ei sillä hetkellä halua ottaa ohjaajaa vastaan. Täysi-ikäisiltä asiakkailta kysytään lupa esimerkiksi yhteydenpidosta omaisiin ja tämä kirjataan asiakastietojärjestelmään.
Asiakkaan itsemääräämisoikeuden tukeminen ja kunnioittaminen on ohjaajien työssä yksi työtä ohjaavista periaatteista. Itsemääräämisoikeudesta ja oikeudesta omannäköiseen elämään käydään aktiivisesti keskustelua työyhteisössä ja pyritään löytämään ratkaisuja, joiden avulla jokaisen asiakkaan olisi mahdollista elää elämäänsä itselleen luontaisella ja sopivalla tavalla. Itsemääräämisoikeuden kunnioittamiseen kuuluu myös se, että hyväksytään asiakkaan oikeus tehdä itseään koskevia haitallisiakin päätöksiä. Tällaisissa tilanteissa asiakkaan kanssa käydään kyllä keskustelua asiasta, mutta viime kädessä kuitenkin kunnioitetaan asiakkaan oikeutta tehdä omaa elämäänsä koskevat ratkaisut.
Hoivatien vammaispalveluissa on otettu vuoden 2025 alussa käyttöön asiakasraati. Asiakasraati kokoontuu säännöllisesi Teamsin välityksellä ja jokaisesta vammaispalveluyksiköstä on pyydetty raatiin mukaan edustajat. VillaKapteenin tuetun asumisen edustaja on tarkoitus valita vuoden 2026 alussa. Asiakasraadin tavoitteena on lisätä asiakkaiden osallisuutta ja mahdollisuutta vaikuttaa heitä koskeviin asioihin.
VillaKapteenin tuetussa asumisessa on otettu käyttöön asiakkaiden yhteisöpalaverit kesällä 2025. Yksikön asiakkaat asuvat omissa asunnoissaan ja osa elää hyvinkin itsenäistä elämää, joten yhteisöpalaverit on suunniteltu pidettäväksi kerran kuukaudessa. Yhteisöpalaverissa voidaan suunnitella tulevia viriketoimintoja, mahdollisia retkiä ja käydä läpi asiakkaiden ajankohtaisia asioita ja toiveita.
Muistutus ja kantelu
Sosiaalihuollon asiakkaalla on myös oikeus tehdä muistutus tai kannella saamastaan sosiaalihuollon palvelusta tai hakea muutosta hallintopäätökseen. Hän voi myös ottaa yhteyttä yhdenvertaisuusvaltuutettuun tai tasa-arvovaltuutettuun.  VillaKapteenin työntekijöiden vastuulla on ohjata häntä ja hänen läheisiään asiassa. 
Kaikkien työntekijöiden velvollisuuksiin kuuluu tiedottaa asiakasta tai tilanteen mukaan edustajaa/läheistä hänen oikeudestaan tehdä kirjallinen muistutus yksikköön tai kunnan johtavalle viranomaiselle, kantelu valvontaviranomaiselle tai rajoitustoimenpidepäätöstä koskeva muutoksenhaku hallinto-oikeuteen. Esihenkilö vastaa siitä, että oikeusturvakeinojen käyttäminen on asiakkaalle mahdollisimman vaivatonta. Henkilökunta löytää ohjeita IMS-järjestelmässä olevasta Oikeusturva-kansiosta. 
Työntekijä tulostaa tarvittaessa Hoivatien IMS-järjestelmästä asiakkaalle kirjallisen ohjeen muistutuksen tai kantelun tekemisestä sekä tarvittavan lomakepohjan. Työntekijä varmistaa, että asiakkaalla on käytettävissä tarvittava apu ja tuki; asiakasta neuvotaan esimerkiksi sosiaaliasiamiehen avun käyttämisessä.
Asiakas voi tehdä muistutuksen suoraan VillaKapteenin palveluvastaavalle, Hennaliisa Suomi, hennaliisa.suomi@hoivatie.fi, p. 0504352046. Palveluvastaava antaa muistutuksen tehneelle asiakkaalle perustellun kirjallisen vastauksen kahden viikon kuluessa. Asia käsitellään palveluvastaavan johdolla asiakkaan kanssa. Jos asiakas toivoo, myös hänen läheisensä pyydetään asian selvittämiseen mukaan. Tarvittaessa käytämme kommunikaatiota tukevia välineitä. Käsittelyssä on mukana asiakkaan parhaiten tunteva ohjaaja, johon hän luottaa. Kirjallinen vastine toimitetaan selvityspyynnön tekijälle, asiakkaan asioista vastaavalle sosiaalityöntekijälle ja Varsinais-Suomen hyvinvointialueen valvontavastaavalle. 
Palveluvastaava ilmoittaa muistutuksesta ja kantelusta palvelujohtajalle ja kirjaa sen ilman tunnistetietoja raportiksi IMS-toimintajärjestelmään. Muistutus ja kantelu käsitellään yhdessä henkilökunnan/työntekijän kanssa viikkotiimissä. Paikannetaan mahdollinen juurisyy ja mietitään korjaavat toimenpiteet. Mikäli muistutus tms. aiheuttaa muutostoimenpiteitä työskentelytapoihin tai asiakasprosessiin, palveluvastaava huolehtii, että muutos ohjeistetaan ja muutokset toteutetaan yksikön arjessa. Muutoksen seuranta tehdään viikkotiimissä.
Palveluvastaava arvioi myös, onko tilanteessa tarpeen päivittää yksikön toimintasuunnitelmassa oleva Yksikön kehittämistoimenpiteet -osio ja siirtää asia tätä kautta seurattavaksi kehittämistavoitteeksi.
Asiakkaan käyttövarat
Yhdellä tuetun asumisen asiakkaalla on pankkikortti henkilökunnan takana lukollisessa kaapissa, VillaKapteenissa. Henkilökunnan haltuun annettu omaisuus on kirjattuna asiakastietojärjestelmän omaisuusluetteloon. Asiakas saa pyytäessään pankkikorttinsa käyttöönsä. Mikäli asiakkaalla olisi käyttövaroja henkilökunnan takana, lukitussa kaapissa, kirjaisi henkilökunta rahaliikenteen asiakastietojärjestelmän lompakko -toimintoon. Rahaliikenne kuitataan omalla nimellä ja toinen ohjaaja tarkistaa kirjauksen ja jäljelle jääneen rahamäärän oikeellisuuden järjestelmään. Kerran kuukaudessa palveluvastaava tulostaa käyttövarojen seurannan, vertaa seurantaa kuitteihin ja lähettää seurannan joko edunvalvojalle tai asiakaan raha-asioita hoitavalle läheiselle. Noin joka toinen kuukausi palveluvastaava tarkistaa käyttövarat. Vertaa lompakossa olevaa rahaa käyttövaraseurannan mukaiseen saldoon. Jos epäselvyyksiä löytyy, etsitään poikkeaman syy ja korjataan tilanne. Käyttövarojen tarkistus kirjataan asiakastietojärjestelmään. 

Palvelujen toteuttamissuunnitelma
VillaKapteenissa palvelujen toteuttamissuunnitelma (Pato) laaditaan yhteistyössä asiakkaan ja hänen halutessaan myös arjessaan mukana olevien henkilöiden kanssa. Palvelujen toteuttamissuunnitelmat päivitetään kaksi kertaa vuodessa, vuosikellon mukaisesti, tai tarpeen mukaan, jos asiakkaan elämässä on tapahtunut oleellisia muutoksia. Tarvittaessa suunnitelman laatimiseen kutsutaan myös muita yhteistyötahoja. Palveluiden toteuttamissuunnitelma perustuu aina kunnan kanssa tehtyyn palvelusuunnitelmaan.
Paton päivityksen vuosikellon suunnittelee VillaKapteenin tiimivastaava ja hän myös seuraa vuosikellon toteutumista ja suunnitelmien etenemistä.
Asiakkaan omaohjaajat ovat aloitteellisia suunnitelman päivityksessä ja he myös tuovat suunnitelmassa asetetut tavoitteet työyhteisön tietoon ja seuraavat, että ne toteutuvat arjessa. Asiakaskohtaisen suunnitelman toteutumista seurataan arjen tilanteissa ja työyhteisö keskustelee asioista tuetun työntekijöiden tiimeissä. Omaohjaajien vastuulla on nostaa asiakkaan kanssa sovitut tavoitteet työyhteisön tietoisuuteen. Olemme sopineet, että päivitysten tekemisen jälkeen omaohjaajat kirjaavat asiakkaan tavoitteet asiakastietojärjestelmään ja asiakkaan asioita käsitellään seuraavassa tuetun asumisen tiimissä, jolloin tavoitteet, keinot niiden tavoitteluun, ja muut asiakasta koskevat asiat tulee koko henkilöstön tietoon ja kaikki sitoutuvat niitä noudattamaan.
Uuden asiakkuuden alkaessa palvelujen toteuttamissuunnitelma laaditaan kuukauden kuluessa asiakkuuden alkamisesta.

VillaKapteenin tuetun asumisen toiminnan keskeisimpien yhdenvertaisuutta, osallisuutta sekä asiakkaan asemaa ja oikeuksia koskevien riskien tunnistaminen ja hallinta.
	Tunnistettu riski
	Ehkäisy- ja hallintatoimet
	Vastuuhenkilö

	Asiakkaalla ei ole tietoa omista oikeusturvakeinoistaan
	Aasiakkaan kanssa käydään läpi oikeusturvakeinot ja niistä informoiminen.

Tarvittaessa asiakas voi olla yhteydessä Tukiliiton lakineuvontapalveluun.
	Omaohjaajat vastaavat siitä, että asiakas on tietoinen hänelle kuuluvista oikeusturvakeinoista.

	Asiakas ei pääse osallistumaan palvelujen toteuttamissuunnitelman (pato) tekoon.

Tai asiakas kieltäytyy osallistumasta paton päivitykseen.
	Omaohjaajilla on velvollisuus ottaa asiakas mukaan ja motivoida asiakasta suunnitelmien tekemiseen. Omaohjaajat käyvät asiakkaan kanssa häntä kokevia asioita läpi, selvittävät asiakkaan mielipiteen ja toiveet ja kirjaavat ne suunnitelmiin. Asiakkaan toivoessa asiakkaan läheiset osallistuvat suunnitelmien tekemiseen.
	Omaohjaajat

	Asiakas ei saa päättää omista asioistaan, ohjaaja päättää puolesta, vanhemmat päättävät puolesta, asiakas ei tule kuulluksi
	Omaohjaajuus, asiakkaan hyvä tunteminen ja luottamukselliset suhteet asiakkaaseen. Henkilökunnan viikkotiimikäytäntö ja asiakasasioiden käsittely tiimissä. Asiakkaan tavoitteisiin sitoutuminen. Aktiivinen yhteistyö asiakkaan läheisten kanssa. Asiakkaan itsemääräämisoikeuden kunnioitus.
	Omaohjaajat, palveluvastaava

	Asiakkaiden taloyhtiön muut asukkaat voivat kohdella asiakkaita epäasiallisesti heidän vammaisuutensa tai tuen tarpeensa perusteella
	Taloyhtiön hallitukseen ollaan yhteydessä, mikäli epäasiallista käytöstä asiakkaita kohtaan ilmenee. 
	Palveluvastaava vastaa yhteydenpidosta hallituksen puheenjohtajan kanssa tilanteissa, joissa mahdollista epäasiallista käytöstä ilmenee.

Ilmoitusvelvollisuus
Jos henkilökunta havaitsee epäasiallista tai loukkaavaa kohtelua asiakasta kohtaan, siitä ilmoitetaan välittömästi palveluvastaavalle. Palveluvastaava ryhtyy tarvittaviin toimenpiteisiin välittömästi ja vie asian tiedoksi palvelujohtajalle. Meillä on valvontalaki 29 § mukainen ilmoitusvelvollisuus. Myös ilmeisestä epäkohdan uhasta tulee ilmoittaa. Palveluvastaava vastaa siitä, että ilmoituksen tehneeseen henkilöön ei kohdisteta kielteisiä vastatoimia. Epäkohdasta ilmoittaminen on voitava tehdä turvallisin mielin ilman pelkoa oman aseman menettämisestä. Toimintaohje löytyy Hoivatien IMS-järjestelmästä.
Epäasiallinen kohtelu voi olla esimerkiksi sanoilla loukkaamista, syrjintää, henkistä tai fyysistä väkivaltaa/kaltoinkohtelua, kemiallista eli lääkkeillä aiheutettua kaltoinkohtelua, taloudellista kaltoinkohtelua, yksityisyyden loukkaamista tai asiakkaaseen liittyvien työtehtävien laiminlyöntiä.
Työntekijä kirjaa havaitsemansa epäkohdan IMS-järjestelmässä olevaan sähköiseen raporttipohjaan (Sosiaalihuollon henkilöstön ilmoitusvelvollisuus). Toimintamalli on osa yksikön omavalvontaa. Työntekijä täyttää raporttipohjan otsikoiden mukaisesti ja tallentaa käsittelyä varten. Vastuuhenkilöksi merkitään alueen palvelujohtaja, Tiina Lotvonen, joka saa ilmoituksesta sähköpostiviestin toimenpiteitä varten. Palvelujohtaja vastaa siitä, että tilanteesta tehdään valvontalaki 29 § mukainen ilmoitus tilaajalle. Jos palvelupäällikkö ja yksikön toiminnasta vastaava arvioivat, että kyseessä on olennaisesti asiakasturvallisuutta vaarantava epäkohta, ilmoitus tehdään kaikille tilaajille eli hyvinvointialueille ja valvontaviranomaiselle salassapitosäännösten estämättä.
Ilmoitus on mahdollista tehdä myös toimiston ilmoitustaululta löytyvällä paperilomakkeella (tuntityöntekijä). Täytetyn ilmoituslomakkeen voi antaa esimerkiksi yksikön esihenkilölle. 
Yksikön esihenkilö ja tarvittaessa palvelujohtaja käsittelevät tilanteen asiakkaan kanssa ja kuulevat mukana olleita työntekijöitä. Esihenkilö puuttuu tilanteeseen tarvittaessa työjohdollisin keinoin. Yksikön esihenkilö tai palvelujohtaja ilmoittaa asiasta asiakkaan huoltajille/läheisille soittamalla heille ja tarvittaessa kutsumalla heidät palaveriin. Esihenkilö kirjaa asian käsittelyn asiakastietojärjestelmään. 
Jos ilmoittaja havaitsee, että epäkohtaan ei reagoida Hoivatiellä, on hänellä velvollisuus ilmoittaa asiasta aluehallintovirastolle (valvontalaki 29 §).
Yksikön esihenkilö vastaa siitä, että Hoivatiellä pitkään työskennelleet työntekijät sekä vasta työnsä aloittaneet työntekijät tuntevat ilmoitusvelvollisuuden ja osaavat tarvittaessa täyttää raporttilomakkeen. 
Mikäli epäkohta-asia liittyy palveluntilaajan (hyvinvointialueen) palvelun laatuun, työntekijä ottaa yhteyttä asiakkaan kunnan johtavaan sosiaaliviranomaiseen, selvittää kyseisen kunnan ilmoituskäytännön ja tekee ilmoituksen ohjeistuksen mukaan.
Hoivatiellä on laadittu ohjeistus käsittelyprosessista asiakkaan epäasiallisen kohtelun tilanteessa. Ohjeistus löytyy IMS-järjestelmästä. Lisäksi Hoivatiellä on käytössä väärinkäytösten ilmoituskanava (EasyWhistle). Yksikön työntekijät, asiakkaat ja muut sidosryhmät voivat kanavan kautta ilmoittaa epäillyistä väärinkäytöksistä tai epäeettisestä toiminnasta luottamuksellisesti. Epäkohdista ilmoitetaan ensisijaisesti esihenkilölle tai yhteyshenkilölle. Jos tämä ei ole mahdollista, ilmoituksen voi tehdä whistleblowing-ilmoituskanavan kautta. Ilmoituksen voi tehdä nimettömänä ja kaikki ilmoituskanavan kautta jätetyt ilmoitukset käsitellään ehdottoman luottamuksellisesti. Ilmoituskanava löytyy Hoivatien nettisivuilta (laatu ja vastuullisuus).
Jos VillaKapteenin henkilökunnalla herää huoli asiakkaan tilanteesta, ottaa henkilökunta yhteyttä asiakkaan sosiaalityöntekijään sosiaalihuoltolain mukaista palveluntarpeen arviota varten.  Yhteydenotto tehdään yhteistyössä asiakkaan kanssa.
Poikkeamaraportointi
Yksikössä toimitaan Hoivatielle laaditun poikkeamaprosessin mukaisesti, jossa työntekijöiden tärkeä tehtävä on tuoda esiin IMS-toimintajärjestelmän kautta arjessa havaitsemansa lääkehoitoon, turvallisuuteen, tietoturvaan, kestävään kehitykseen sekä arkityöhön ja toimintatapoihin liittyvät poikkeamat. Vastuuhenkilöksi poikkeamaan merkitään lääkepoikkeamissa vastuusairaanhoitaja ja muissa poikkeamissa palveluvastaava. Yksikössä tiedostetaan, että vain havaittuihin riskeihin/poikkeamiin pystytään puuttumaan. 
Palveluvastaava varmistaa, että jokainen työntekijä perehdytetään poikkeamaraportointiin. Työturvallisuuteen ja asiakasturvallisuuteen ja myös lääkehoitoon liittyvät poikkeamat käsitellään VillaKapteenissa viikoittaisessa viikkotiimissä ja samalla mietitään keinoja, joilla vastaavien tilanteiden syntyminen voitaisiin estää. Näistä asioista tehdään kirjaukset tiimimuistioon ja toistuessaan näihin voidaan palata ja miettiä pitääkö asia viedä tietoon ylemmälle tasolle ja mahdollisesti hakea konsultaatiota tai neuvoa ulkopuoliselta asiantuntijalta.
Viikkotiimin jälkeen palveluvastaavan vastuulla on siirtää havainnot ja tilanteeseen liittyvät korjaussuunnitelmat ja päätökset IMS-poikkeamaraporttiin ja tätä kautta käsitellä ja raportoida haittatapahtuma. Vakavat poikkeamat tuodaan heti niiden tullessa esihenkilön tietoon.
Mikäli kyse on esimerkiksi kiinteistöön liittyvästä poikkeamasta, asia ilmoitetaan myös kiinteistön omistajan isännöitsijälle ja huoltoyhtiölle.
Asiakkaat saavat tuoda huomionsa epäkohdista päivittäisissä kohtaamissa joko suoraan palveluvastaavalle tai ohjaajille. Joka toinen viikko pienkodeissa pidetään myös asukaskokouksia, joissa asiakkaat voivat nostaa esille havaitsemiaan puutteita tai epäkohtia.
Omaiset voivat tuoda havaitsemiaan epäkohtiaan tietoon suullisesti puhelimitse tai sähköpostitse, joko ohjaajille tai palveluvastaavalle. Palveluvastaava kirjaa tuodut epäkohdat IMS järjestelmään, ja ne käsitellään Hoivatien poikkeamaprosessin mukaisesti.
Työsuojelutoimikunta käsittelee turvallisuuspoikkeamat kaksi kertaa vuodessa. Turvallisuuspoikkeamat käsitellään myös johdon katselmuksessa kaksi kertaa vuodessa. Palveluvastaava käy yksikön poikkeamat läpi palvelujohtajan kanssa kvartaalikeskusteluissa.

Hoivatiellä vakavat vaaratapahtumat on määritelty STM:n ohjeistuksen mukaisesti. Kun seuraukset asiakkaalle ovat vakavat, tutkinta tehdään aina. Vakavassa vaaratapahtumassa asiakkaalle on aiheutunut tai olisi voinut aiheutua vakavaa tai huomattavaa pysyvää haittaa, tai hänen henkeensä tai turvallisuuteensa kohdistuu vakava vaara. Tällaiseksi tilanteeksi katsotaan asiakkaan kuolemaan johtanut, henkeä uhannut, sairaalahoidon aloittamiseen tai jatkamiseen, pysyvään tai merkittävään vammaan, toimintaesteisyyteen tai -kyvyttömyyteen johtanut tilanne. Vakava vaaratapahtuma on myös tilanne, jossa uhka kohdistuu suureen joukkoon Hoivatien asiakkaita. 

Vakavia vaaratapahtumia voivat olla esimerkiksi asiakkaan itsemurhayritys tai muu itsetuhoinen käyttäytyminen/yliannostus, hyväksikäytön tai väkivallan kohteeksi joutuminen, vakavat lääkehoidon virheet, vakavat laiteviat tai ruokamyrkytysepäilyt.

Tutkinta tehdään myös vakavista läheltä piti-tilanteista sekä toistuvista vaaratilanteista, jotka viittaavat aina rakenteelliseen, työprosessissa olevaan epäkohtaan. Tutkinta tehdään myös silloin, jos vaaratilanteesta on tullut yksikköön ilmoituksia esimerkiksi asiakkailta tai muilta sidosryhmiltä.

Yksikön esihenkilö arvioi tutkinnan laajuuden ja resurssitarpeen vaaratilannekohtaisesti. Vakavien vaaratapahtumien tutkinta auttaa tunnistamaan turvallisuuspuutteita, kohdistamaan resursseja järkevästi ja kehittämään yleistä turvallisuuskulttuuria. 


Toimintatapa vakavassa vaaratapahtumassa

Jos asiakkaan henki tai terveys on välittömässä vaarassa, tilanteen havainnut työntekijä hälyttää 112 ja antaa tarvittavan ensiavun. Lievemmässä vaaratilanteessa hän varmistaa asiakkaalle tarkoituksenmukaisen avun, esimerkiksi lääkärikäynnin. 

Vuorossa olevat työntekijät turvaavat muiden asiakkaiden tilanteen varmistamalla, ettei vaaratilanne toistu ja tapahtumapaikasta on tehty tarpeelliset havainnot. Tilanteen havainnut työntekijä ilmoittaa asiasta välittömästi yksikön esihenkilölle, joka arvioi tarvittavat jatkotoimenpiteet, esimerkiksi ilmoitustarpeen poliisille ja ilmoittaa asiasta omalle esihenkilölleen. Viikonloppuisin vakava vaaratilanne ilmoitetaan suoraan palvelujohtajalle. Vuorovastaava ilmoittaa välittömästi asiakkaan läheisille ja sopii jatkoyhteydenpidosta. Työntekijät varmistavat, että dokumentoidaan asiakastietojärjestelmään viivytyksettä, sillä muistikuvat tapahtumasta häviävät nopeasti. 

Palvelujohtaja ilmoittaa asiakasta koskevan vakavan vaaratapahtuman toimitusjohtajalle, tilaajalle sekä aluehallintovirastolle. Vastuusairaanhoitaja ilmoittaa tarvittaessa esimerkiksi FIMEA:lle. Jos vaaratilanne on vaikuttanut useisiin asiakkaisiin tai kyseessä on laajempi, toistuva turvallisuusongelma, palvelujohtaja ilmoittaa asian kaikille yksikön tilaaja-asiakkaille. Toimitusjohtaja informoi johtoryhmää ja hallitusta tilanteen vakavuuden mukaan. Tarvittaessa toimitusjohtaja vastaa Hoivatien ulkopuolisesta viestinnästä kriisiviestintäohjeen mukaisesti.  

Vaaratapahtuman ensimmäisenä havainnut työntekijä kirjaa asiasta poikkeaman tilanteen käsittelyä ja juurianalyysiä varten. Tutkinnasta vastaa yksikön esihenkilö, joka kerää tietoa tapahtumaketjusta ja sen taustatekijöistä. Tietoa kerätään muun muassa haastattelemalla mukana olleita työntekijöitä ja asiakkaita mahdollisimman pian tapahtuman jälkeen. 

Mikäli kyse on Hoivatien toimintayksikkörajat ylittävästä vaaratilanteesta, prosessin omistaja nimeää tapauskohtaisesti laajemman tutkintaryhmän, joka sopii keskinäisestä työnjaosta tilanteen edellyttämällä tavalla. 

Juurisyyanalyysin jälkeen yksikön esihenkilö määrittelee tapahtumasta opittavissa olevat asiat ja päättää yhdessä oman esihenkilönsä kanssa korjaavat toimenpiteet sekä niiden aikataulun, jotta vastaava tilanne voidaan jatkossa estää. Yksikön esihenkilö dokumentoi käsittelyn huolellisesti poikkeamaraporttiin ja kirjaa sen vakavaksi vaaratapahtumaksi. Huolellinen dokumentointi mahdollistaa esimerkiksi tilaajan selvityspyyntöön annettavan selkeän vastineen. Työohjeesta ja suunnitelmasta vastaava työntekijä päivittää työohjeen tarvittavalla tavalla. Esihenkilö varmistaa, että yksikön sisäinen viestintä pysyy prosessin ajan avoimena ja tiiviinä. 

Yksikön esihenkilö seuraa oman esihenkilönsä kanssa korjaavien toimenpiteiden toteutuksen etenemistä, riittävyyttä ja vaikuttavuutta. Muutosjohtamisella varmistetaan, että tehdyt toimenpiteet jäävät osaksi yksikön toimintakulttuuria. 

Yksikön esihenkilö varmistaa, että kerromme vaaratapahtumasta ja sen tutkinnasta asiakkaalle ja läheisille rehellisesti ja ymmärrettävästi. Mikäli vakava vaaratapahtuma johtuu Hoivatiestä, asiakkaalle esitetään anteeksipyyntö. Anteeksipyyntö tehdään mahdollisuuden mukaan kasvotusten. Esihenkilö varmistaa tilaajan kanssa, että asiakkaalle järjestetään tarvittava psykososiaalinen tuki, ja että asiakkaalla on tieto mahdollisuudesta käyttää omia oikeusturvakeinoja.


Tutkintatilanteessa varmistetaan henkilöstön tuki ja syyllistämätön kulttuuri
Vakavan vaaratilanteen tutkinnasta vastaava esihenkilö varmistaa, että selvitys toteutetaan johdonmukaisesti, ilman ennakko-oletuksia tutkinnan laadun varmistamiseksi. Hän varmistaa, että mukana olevat henkilöt eivät koe käsittelyä uhkaavaksi tai syyllistäväksi. Inhimillisten virheiden tarkastelussa pyritään ymmärtämään tilanne työntekijän itsensä silmin, ei ulkopuolisen tarkkailijan näkökulmasta. Tilanteessa huomioidaan systeemi: toimintaprosessi, johtamistapa ja olosuhteet (tilat, työohjeet, työmenetelmät, työntekijöiden osaaminen, turvallisuusjärjestelmät, laitteiden toimivuus). Huomioimalla vaaratapahtuman synnyttäneet olosuhteet ja ympäristö Hoivatiellä tuetaan avoimen, oppivan ja rakentavan turvallisuuskulttuurin kehittymistä. Esihenkilö tukee työntekijöitä varmistamalla psykologisesti turvallisen keskusteluilmapiirin ja järjestää tarvittaessa lisätukea yhteistyössä työterveyshuollon kanssa.

Vakavan vaaratapahtuman tutkinnassa saadun tiedon hyödyntäminen
Vaaratapahtumien ja vakavien vaaratapahtumien käsittely on osa VillaKapteenin jatkuvaa parantamista ja turvallisuuskulttuurin kehittämistä. Yksikön esihenkilö varmistaa, että kaikki vakavat vaaratapahtumat ja niiden tutkinnan tulokset dokumentoidaan ja analysoidaan. Korjaavien toimenpiteiden jälkeen vastuuhenkilö päivittää tunnistettujen riskien pohjalta toimintaa ohjaavat suunnitelmat, työohjeet, järjestää työntekijöille tarvittavaa lisäkoulutusta ja seuraa yhdessä tiimivastaavan kanssa toimenpiteiden vaikuttavuutta. Esihenkilö vahvistaa yksikön turvallisuuskulttuuria kannustamalla työntekijöitä avoimeen raportointiin ja jatkuvaan kehittämiseen. 
Hoivatien johto on sitoutunut turvallisuuden kehittämiseen ja varmistaa, että organisaation turvallisuuteen liittyvä tieto otetaan huomioon strategisessa päätöksenteossa. Riskien arviointi tehdään kaksi kertaa vuodessa vuosikellon mukaisesti. Riskitapahtumien seuranta on jatkuvaa ja turvallisuusasiat käsitellään myös osana johdon katselmusta kaksi kertaa vuodessa. Johto varmistaa, että tarvittavat muutokset tehdään ja jalkautetaan tarvittaessa koko organisaatioon.
[bookmark: _Toc188357442][bookmark: _Toc175740444][bookmark: _Toc175741907][bookmark: _Toc175741971][bookmark: _Toc228838800]Palautetiedon huomioiminen kehittämisessä
Asiakastyytyväisyyskyselyiden palautteista nostetaan esille asiat, joihin toivotaan korjausta ja toimintaa pyritään muuttamaan sen mukaan. Kehittämiskohteet nostetaan omavalvontasuunnitelmaan ja niille määritellään aikataulu ja vastuuhenkilö. Esimerkkeinä VillaKapteenin asiakastyytyväisyyskyselyistä nousseista kehittämiskohteista voidaan mainita tiedonkulun parantaminen ja toive ulkoilun lisäämisestä.
Kehittämistoiminnan yhtenä lähtökohtana on tiivis yhteistyö asiakkaan, läheisten, palvelujen ostajan ja muiden yhteistyötahojen kanssa. Toimintaa arvioidaan säännöllisen arvioinnin periaatteella esimerkiksi asiakkaan verkostopalavereissa. Vuosittain Varsinais-Suomen hyvinvointialueen vammaispalvelupäällikölle lähetetään kooste asiakastyytyväisyyskyselyn tuloksista. 
VillaKapteenissa pidetään viikoittain henkilökunnan viikkotiimi toiminnan arvioimiseksi ja kehittämiseksi ja 2 kertaa vuodessa koko henkilökunnan yhteinen tiimipäivä, joissa yhtenä tärkeänä asiana on toimintamme arviointi, uusien käytänteiden sopiminen ja avoin keskustelu. 
Viikkotiimeissä käsitellään viikoittain poikkeamaraportteja, asiakkaiden tavoitteita ja ajankohtaisia asioita ja käytänteitä, joihin työntekijöiden odotetaan sitoutuvan, Hoivatien laatimia työohjeita ja prosessikuvauksia, asiakkaiden ja työntekijöiden hyvinvointiin liittyviä asioita ja työntekijöiden esille nostamia tärkeitä yhteisiä asioita. Kahdesti vuodessa pidettävissä tiimipäivissä on etukäteen valittu teema, jonka ympärille päivän ohjelma rakentuu. Käsiteltäviä asioita on ollut mm. kirjaaminen, autismi, dialogisuus tai omavalvonnan kehittäminen.
Valvontakäynneillä syntyneet huomiot käydään läpi yksikössä ja havaittuihin poikkeamiin laaditaan korjaavat toimenpiteet. Esimerkiksi helmikuussa 2025 tehdyn Varsinais-Suomen hyvinvointialueen tarkastuksessa mm. kehotettiin hankkimaan lääkekaappeihin digitaaliset lämpömittarit min/max- toiminnolla ja siirtämään kaikki tarvittavien lääkkeiden kerta-annokset minigrip-pusseista apteekin paperisiin pusseihin. Tarkastuksessa havaittiin myös, että yhdeltä lähihoitajalta puuttui Terhikki-rekisteristä rekisteröinti sosiaalihuollon puolelle. Nämä havaitut poikkeamat ja kehitysehdotukset korjattiin ja raportoitiin Varhan Laatuportti-järjestelmään ja tarkastusraportti tallennettiin Hoivatien IMS-järjestelmään.  Valvontaviranomaisten tarkastuskäynneillä saatu viranomaisohjeistus käydään läpi myös liiketoiminnan esihenkilöiden johtoryhmässä, näin varmistetaan asian korjaaminen myös muissa yksiköissä. Keskeiset tarkastuskäyntihavainnot kerätään myös toimintajärjestelmässä tallennettuna olevaan yhteisesti jaettuun dokumenttiin jokaisen Hoivatien yksikön toiminnasta vastaavan hyödynnettäväksi.

Omavalvonnan lähtökohtia ovat seuranta ja ennakointi. Saamme tietoa VillaKapteenin palvelun laadun ja asiakasturvallisuuden kehittämisen tarpeista esimerkiksi poikkeamahavainnoista, kvartaaleittain toteutettavasta omavalvontakyselystä, ulkoisista auditoinneista, omavalvontapäivistä, asiakastyön vaikuttavuus- ja arviointimittareista, asiakaspalautteista ja henkilöstöpalautteista. Seurantaa tehdään säännöllisesti myös viikkotiimien yhteydessä. Kehittämistarvehavaintoja voi tulla viranomaisten valvonta- ja ohjauskäynneiltä ja mahdollisista muistutuksista, kantelusta tai epäkohtailmoituksista. VillaKapteenin palveluvastaava vastaa siitä, että havaittuihin kehittämistarpeisiin reagoidaan ja ne korjataan. Omavalvontasuunnitelma päivitetään tehtyjen toimenpiteiden osalta. 
VillaKapteenin vastuuhenkilö vastaa siitä, että omavalvontasuunnitelmaa seurataan seurantadokumentissa. Seurannan perusteella tehdyt muutokset julkaistaan neljän (4) kuukauden välein osana omavalvontasuunnitelmaa alla olevassa taulukossa.
Seurantaraportointi ja omavalvontasuunnitelman päivittäminen on kirjattu yksikön vuosikelloon. 
Seurantaraportointi: 
tammikuu – huhtikuu à julkaisu toukokuun 10. pv mennessä
 toukokuu – elokuu à julkaisu syyskuun 10. pv mennessä
 syyskuu – joulukuu à julkaisu tammikuun 10. pv mennessä

[bookmark: _Toc228838802]Omavalvontasuunnitelman ja raportoinnin hyväksyminen
Tämän omavalvontasuunnitelman ja raportoinnin hyväksyy ja vahvistaa VillaKapteenin vastuuhenkilö. 

Paikka ja päiväys Turku 2.9.2026
Hennaliisa Suomi

